
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3209 

28 Νοεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Κανονισμού διεξαγωγής υπηρεσίας του Πλο¬ 
ηγικού Σταθμού Καβάλας. 1 

Έγκριση Κανονισμού διεξαγωγής υπηρεσίας του Πλο¬ 
ηγικού Σταθμού Καλαμάτας. 2 

Έγκριση Κανονισμού διεξαγωγής υπηρεσίας του Πλο¬ 
ηγικού Σταθμού Κέρκυρας. 3 


ΑΠΟΦΑΣΕΙ Σ 

Αριθμ.: Μ8414.2/13/2014 (1) 

Έγκριση Κανονισμού διεξαγωγής υπηρεσίας 
του Πλοηγικού Σταθμού Καβάλας. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 


Έχοντας υπόψη τις διατάξεις: 

1. Της παραγράφου 2 του άρθρου 16 του Ν. 3142/1955 
«Περί Πλοηγικής Υπηρεσίας» (Α' 43). 

2. Του από 28/1-26/2/1958 Β.Δ/τος «Περί εκτελέσεως 
του Ν. 3142/1955» (Α' 44) όπως ισχύει. 

3. Του άρθρου 2 του Α.Ν. 409/1968 «Περί τροποποιήσε- 
ως και συμπληρώσεως των περί πλοηγικής Υπηρεσίας 
διατάξεων». 

4. Τις διατάξεις του Ν.Δ. 477/1968 «Περί Συστάσεως 
Πλοηγικών Σταθμών καθορισμού περιοχής και οργανι¬ 
κής συνθέσεως προσωπικού αυτού» όπως ισχύει. 

5. Του Ν.Δ. 269/1974 «Περί του Πειθαρχικού Δικαίου 
των μονίμων υπαλλήλων της Πλοηγικής Υπηρεσίας» 
όπως ισχύει. 

6. Τον Ν. 4057/2012 (ΦΕΚ 54Α/14-03-2012) «Πειθαρχικό 
Δίκαιο Δημοσίων Πολιτικών Διοικητικών Υπαλλήλων και 
Υπαλλήλων Νομικών Προσώπων Δημοσίου Δικαίου». 

7. Των άρθρων 6 και 9 ΓΚΛ 1 «περί ρυμουλκικών ερ¬ 
γασιών» (Β' 336/1993). 

8. Των άρθρων 181 έως 187 του ΝΔ. 187/1973 «περί 
ΚΔΝΔ» (Α' 161). 

9. Του Π.Δ. 85/2012 <ίΙδρυση και μετονομασία Υπουρ¬ 
γείων, μεταφορά και κατάργηση Υπηρεσιών» (Α' 141), 
όπως ισχύει. 

10. Του άρθρου 64 του Π.Δ. 103/2014 «Οργανισμός 
Υπουργείου Ναυτιλίας και Αιγαίου» (Α' 170). 

11. Την αριθ. πρωτ: Μ 8414.4/3/2014/02-07-2014 απόφα¬ 


ση ΥΝΑ /ΓΓΛΠΝΕ&ΝΕ / Π.Υ. 1° «Συγκρότηση Συμβουλίου 
Πλοηγικής Υπηρεσίας (ΣΠΥ)». (τυοδδ 415/18-07-2014). 

12. Την έγκριση της αριθ. 11/22-10-2014 γνωμοδότησης 
του Συμβουλίου Πλοηγικής Υπηρεσίας καθώς και την 
ένκριση του κανονισμού διεξαγωγής υπηρεσίας του 
Πλοηγικού Σταθμού Καβάλας, όπως τροποποιήθηκε 
από την Υπηρεσία. 

13. Την ανάγκη κατάρτισης κανονισμού διεξαγωγής 
υπηρεσίας του Πλοηγικού Σταθμού Καβάλας για την 
εύρυθμη λειτουργία του. 

14. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουνε τον Κανονισμό διεξαγωγής υπηρεσίας του 
Πλοηγικού Σταθμού Καβάλας. 

ΚΑΝΟΝΙΣΜΟΣ ΔΙΕΞΑΓΩΓΗΣ ΥΠΗΡΕΣΙΑΣ ΠΛΟΗΓΙΚΟΥ 
ΣΤΑΘΜΟΥ ΚΑΒΑΛΑΣ 

ΜΕΡΟΣ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Σκοπός 

Ο παρών Κανονισμός καθορίζει την ιεραρχία, τα καθή¬ 
κοντα του προσωπικού του Πλοηγικού Σταθμού Καβά¬ 
λας και τον τρόπο διεξαγωγής της εν γένει υπηρεσίας 
αυτού. 

Άρθρο 2 

Διοίκηση Πλοηγικού Σταθμού 

1. Ο Πλοηγικός Σταθμός (Π.Σ) Καβάλας υπάγεται δι¬ 
οικητικά υπό τις άμεσες διαταγές του Κεντρικού Λιμε¬ 
νάρχη Καβάλας. 

2. Οι εκάστοτε ισχύουσες διατάξεις περί της Διοική- 
σης και της εν γένει οργάνωσης του Π.Σ. Καβάλας εφαρ¬ 
μόζονται αναλόγως προς το εκάστοτε ισχύον νομικό 
καθεστώς, της αναγκαίας προσαρμογής συντελούμενης 
δια διαταγής του Κ. Λιμενάρχη Καβάλας μη απαιτούμε- 
νης τροποποίησης του παρόντος. 

3. Διοικητής του Π. Σ. είναι ο εκάστοτε Λιμενάρχης ή 
ο νόμιμος αντικαταστάτης του, Υποδιοικητής δε αυτού 
ο αρχαιότερος πλοηγός που υπηρετεί στο Π.Σ. 

Άρθρο 3 
Προσωπικό Π.Σ. 

1. Το προσωπικό του Π.Σ. Καβάλας αποτελείται από 
τον: 

α)πλοηγό 

β) κυβερνήτη πλοηγίδας 

γ) μηχανοδηγό πλοηγίδας 

Η παραπάνω σειρά προσδιορίζει και την κατάταξη 
του προσωπικού του Π.Σ. Καβάλας κατά ιεραρχική τάξη. 

2. Ο πλοηγός αποτελεί το ανώτερο προσωπικό του 
Π.Σ Καβάλας, όλοι δε οι λοιποί αποτελούν το κατώτερο 
προσωπικό αυτού. 

ΜΕΡΟΣ Β' 

ΔΙΑΞΑΓΩΓΗ ΥΠΗΡΕΣΙΑΣ 
Αρθρο 4 

Υπηρεσία Φυλακών 

1. Η Υπηρεσία του Πλοηγικού Σταθμού Καβάλας διεξά¬ 
γεται κατά τρόπο ώστε να είναι δυνατή η απρόσκοπτη 
και ομαλή εκτέλεση των πλοηγήσεων όλες τις ημέρες 
του έτους συμπεριλαμβανομένων Σαββάτων, Κυριακών 
και εορτών. 

Εκτέλεση πλοηγήσεων διενεργείται και κατά τη δι¬ 
άρκεια της νύχτας εφόσον οι συνθήκες του λιμένος 
το επιτρέπουν κατά την κρίση του Διοικητή και του 
Υποδιοικητή Π.Σ. Καβάλας. 

2. Οι πίνακες υπηρεσίας καταρτίζονται από τον Υπο¬ 
διοικητή και εγκρίνονται από το Διοικητή. 

Το ωράριο εργασίας του προσωπικού μπορεί να είναι 
και διακεκομμένο εφόσον το επιβάλλουν οι συνθήκες 
λειτουργίας του Σταθμού κατά την κρίση του Διοικητή 
του Σταθμού. 

Αρθρο 5 

Πρόσληψη Ρυμουλκών κατά τις πλοηγήσεις 

1. Η χρησιμοποίηση ρυμουλκού είναι υποχρεωτική για 
τα πλοία σύμφωνα με τις εκάστοτε διατάξεις του Γ ενι¬ 
κού και τους Ειδικούς Κανονισμούς Λιμένα. 

2. Η πρόσληψη ρυμουλκών κατά τις ισχύουσες διατά¬ 
ξεις είναι υποχρεωτική για πλοία άνω των 1.000 ΚΟΧ 
(2.500 οχ). 

3. Επιτρέπεται η χρησιμοποίηση ρυμουλκών και στα 
πλοία χωρητικότητας μικρότερης των 1.000 ΚΟΧ (2.500 
οχ), εφόσον ζητηθεί από τον Πλοίαρχο ή τον πράκτορα 
του πλοίου. 

4. Επιτρέπεται η χρησιμοποίηση άνω του ενός (01) 
ρυμουλκών εφόσον ζητηθεί αυτό από τον Πλοίαρχο ή 
τον Πράκτορα του πλοηγούμενου πλοίου. Προς τούτο 
ο Πλοίαρχος συμπληρώνει ιδιοχείρως και υπογράφει 
στις δηλώσεις Πλοιάρχου κατάπλου και απόπλου, υφι¬ 
στάμενη ένδειξη περί του αριθμού των ρυμουλκών, η 
οποία και επιβεβαιώνει το αίτημά του. Η δήλωση αυτή 
παραδίδεται από τον Πλοηγό στην υπηρεσία του Π.Σ.Κ. 
και τον απαλλάσσει της ευθύνης. 

5. Ο προσδιορισμός του αριθμού των ρυμουλκών και 
η απαιτούμενη ιπποδύναμη κάθε χρησιμοποιημένου ρυ¬ 
μουλκού για ρυμούλκηση πλοίου, ανήκει στην αρμοδι¬ 
ότητα του πλοιάρχου του πλοίου, ο οποίος οφείλει να 
λάβει υπόψη τις ανάγκες ασφαλούς ρυμούλκησης και 
ιδιαιτέρως τις ελλικτικές ικανότητες του πλοίου, την 
κατάσταση φόρτωσής του, τις επικρατούσες καιρικές 
συνθήκες και τις εν γένει συνθήκες του Λιμένα. 

6. Εφόσον ο Πλοίαρχος του υπό Πλοήγηση πλοίου 
αρνηθεί την χρησιμοποίηση περισσοτέρων από ένα 
(01) ρυμουλκών παρά την προς τούτο δικαιολογημένη 
ανάγκη και από την άρνηση αυτή ανακύπτει κίνδυνος 


πρόκλησης ζημιών στο υπό πλοήγηση πλοίο ή σε άλλα 
πλοία ή στις λιμενικές εγκαταστάσεις, ο Πλοηγός οφεί¬ 
λει πριν την πλοήγηση να αναφερθεί στον προϊστάμενό 
του και στη λιμενική αρχή για λήψη οδηγιών με τις 
οποίες πρέπει να συμμορφώνεται. 

7. Σε κάθε περίπτωση, ο πλοηγός δεν ευθύνεται για 
πράξεις και παραλήψεις του πλοιάρχου ο οποίος δεν 
λαμβάνει υπόψη τις υποδείξεις και συμβουλές του σε 
ότι αφορά την ασφαλή πλοήγηση του πλοίου. 

Αρθρο 6 
Πλωτά μέσα 

1. Η πλοηγίδα και γενικά τα βοηθητικά σκάφη του 
Π.Σ. πρέπει να είναι εξωτερικά χρωματισμένα με χρώμα 
μαύρο με λευκή ζώνη πλάτους 10 εκατοστά, το άνω όριο 
της οποίας βρίσκεται 15 εκατοστά κάτω από το άνω 
χείλος του περιτοναίου. Οι υπερκατασκευές πρέπει να 
είναι χρωματισμένες με χρώμα λευκό. 

2. Η πλοηγίδα, όταν κινείται, πρέπει να φέρει στην 
πρύμνη την Εθνική σημαία και στην πλώρη το σήμα της 
Πλοηγικής Υπηρεσίας. 

3. Κατά τη διάρκεια της νύχτας η πλοηγίδα φέρει τα 
από τον Διεθνή Κανονισμό προς αποφυγή συγκρούσεων 
πλοίων κανονισμένα φώτα. 

4. Όλα τα πλωτά μέσα του Π.Σ. πρέπει να είναι κατάλ¬ 
ληλα εφοδιασμένα με τα απαραίτητα σωστικά μέσα. 

5. Η κίνηση των πλωτών μέσων εκτελείται σύμφωνα 
με τις εκάστοτε οδηγίες του Υποδιοικητή και του πλο¬ 
ηγού Υπηρεσίας. 

6. Για τη συντήρηση, καθαριότητα και ετοιμότητα των 
πλωτών μέσων του Π.Σ. ευθύνονται οι εκάστοτε έχοντες 
φυλακή εκ του προσωπικού του Π.Σ. Καβάλας. 

7. Το ελάχιστο πλήρωμα για την κίνηση των πλωτών 
μέσων του Σταθμού καθορίζεται από τον Διοικητή, ανά¬ 
λογα με τις ανάγκες του Σταθμού σε συνδυασμό με τη 
δύναμη του προσωπικού, επιτρεπόμενης της κίνησης 
με πλήρωμα μόνο τον κυβερνήτη ή αντικαταστάτη του, 
εφόσον τα χειριστήρια της μηχανής βρίσκονται στο 
χώρο πηδαλιουχίας. 

Άρθρο 7 

Προμήθειες και ανάθεση εργασιών 

1. Οι απαραίτητες για τον εφοδιασμό του Π.Σ. Καβάλας 
προμήθειες υλικών, σκευών κλπ ή η ανάθεση κάθε φύσης 
εργασιών για τις ανάγκες αυτού διενεργούνται σύμφωνα 
με τις ισχύουσες σχετικές διατάξεις. Στις προβλεπόμε- 
νες επιτροπές προμήθειας ή παραλαβής προμηθειών 
συμμετέχει και ένστολο προσωπικό του Κ.Λ. Καβάλας. 

2. Η αίτηση για ενέργεια προμήθειας ή για ανάθεση 
εκτέλεσης εργασίας συντάσσεται εγκαίρως από το Γρ. 
Πλοηγικού Σταθμού του Κ.Λ. Καβάλας, είναι αιτιολογη¬ 
μένη και συνοδεύεται από αναλυτικό προϋπολογισμό 
δαπάνης και λοιπά δικαιολογητικά που ορίζονται στις 
κείμενες διατάξεις και εγκρινόμενη από τον Διοικητή, 
υποβάλλεται στο αρμόδιο τμήμα του Υ.Ν.Α προς έγκριση. 

3. Η παραλαβή προμηθειών ή εκτελεσθέντων εργασιών 
ενεργείται κατά τη διαδικασία της παρ. 1 του παρόντος 
άρθρου. 

4. Σε όλες τις περιπτώσεις προμηθειών ή αναθέσεων 
πάσης φύσης εργασιών θα εφαρμόζονται οι κείμενες 
διατάξεις της περί Πλοηγικής Υπηρεσίας νομοθεσίας, 
του Κώδικα Δημοσίου Λογιστικού και οι εκάστοτε δια¬ 
ταγές και οδηγίες του ΥΝΑ και της Κ.Π.Υ. 

Άρθρο 8 

Τήρηση Βιβλίων-Υπηρεσιακή αλληλογραφία 

1. Στον Π,Σ. Καβάλας τηρούνται τα παρακάτω βιβλία: 

α) Ημερολόγια κατάπλου και απόπλου πλοίων, στο 

οποίο καταχωρούνται τα κατά τη διάρκεια των πλο¬ 
ηγήσεων συμβάντα, διάφορα στοιχεία σχετικά με τις 
πλοηγήσεις απαραίτητα στην Υπηρεσία του Π.Σ. καθώς 
και οι προβλεπόμενες από τις διατάξεις του Κανονισμού 
αυτού εγγραφές. 

β) Βιβλίο κίνησης πλοηγίδας, στο οποίο καταχω- 
ρούνται διάφορα στοιχεία σχετικά με τις κινήσεις της 
πλοηγίδας καθώς και μνεία για κάθε αλλαγή φυλακής, 
αναφερομένου στην περίπτωση αυτή αν η πλοηγίδα 
παραδίδεται σε καλή κατάσταση ή υπάρχουν ζημιές 
που προκλήθηκαν κατά την διάρκεια της φυλακής που 
έληξε. 

γ) Βιβλίο απογραφής Πλοηγικού Σταθμού και Βιβλίο 
απογραφής Πλοηγίδας. 

Την ευθύνη για την τήρηση των παρόντων βιβλίων 
έχει το προσωπικό του Π.Σ. Καβάλας. 

2. Δεν αποκλείεται η τήρηση και άλλων, εκτός των 
αναφερομένων στην προηγούμενη παράγραφο, βιβλί¬ 
ων, τα οποία θα κριθούν αναγκαία για την καλύτερη 
παρακολούθηση της διεξαγωγής της υπηρεσίας του 
Π.Σ. Καβάλας. 

3. Η υπηρεσιακή αλληλογραφία του Π.Σ. διεξάγεται 
από το Κεντρικό Λιμεναρχείο Καβάλας. 

ΜΕΡΟΣ Γ 

ΚΑΘΗΚΟΝΤΑ ΔΙΟΙΚΗΤΗ ΚΑΙ ΠΡΟΣΩΠΙΚΟΥ Π.Σ. 

Άρθρο 9 

Γ ενικές υποχρεώσεις Προσωπικού Π.Σ. 

1. Το προσωπικό του Π.Σ. Καβάλας οφείλει να εκτελεί 
με επιμέλεια τα από τον παρόντα κανονισμό οριζόμενα 
καθήκοντά του καθώς επίσης να υπακούει και να εκτελεί 
με προθυμία και επακριβώς τις διαταγές και οδηγίες 
που δίνονται αρμοδίως και νομίμως σ’ αυτόν από τους 
ιεραρχικά Προϊσταμένους του. 

2. Τα καθήκοντα του προσωπικού του Π.Σ. Καβάλας 
καθορίζονται ενδεικτικά από τον παρόντα κανονισμό, 
μπορεί δε ο Διοικητής ή ο Υποδιοικητής να αναθέτει 
στον κάθε ένα από το προσωπικό την εκτέλεση άλλων 
συναφών προς την ειδικότητα του καθηκόντων, τα όποια 
κρίνονται ως απαραίτητα για την καλύτερη διεξαγωγή 
της υπηρεσίας. 

3. Το προσωπικό του Π.Σ. πρέπει να προσέρχεται κα¬ 
νονικά κατά τις εκάστοτε καθορισμένες ώρες έναρξης ή 
φυλακής, να αναχωρεί δε μετά το πέρας της εργασίας 
ή της φυλακής. 

4. Απαγορεύεται χωρίς αδεία του Διοικητή η απουσία 
από την Υπηρεσία του Προσωπικού Π.Σ. Καβάλας χωρίς 
δικαιολογημένη αιτία. 

5. Όλο το απασχολούμενο προσωπικό στην περιοχή 
δικαιοδοσίας του Π.Σ. οφείλει να συμμορφώνεται προς 
τις διατάξεις του Κανονισμού Λιμένος, των παραρτημά¬ 
των αυτού και των διαταγών της Λιμενικής Αρχής και 
να ακολουθεί τις συναφείς υποδείξεις των Λιμενικών 
Οργάνων προς την εκτέλεση διαταγών. 

6. Καθένας από το προσωπικό του Π.Σ. οφείλει να 
συμπεριφέρεται με ευγένεια προς κάθε άμεσα ή έμμεσα 
σχετιζόμενο με την πλοήγηση πλοίων ή οποιονδήποτε 
συναλλασσόμενο με την Υπηρεσία. 


Αιτήματα ιδιωτών μη συμβιβαζόμενα προς τις υφιστά¬ 
μενες διατάξεις και κανονισμούς ή απρεπής συμπερι¬ 
φορά αυτών σε οποιοδήποτε από το προσωπικό του 
Π.Σ. πρέπει να αναφέρεται το ταχύτερο ιεραρχικά στον 
Διοικητή για την από αυτόν λήψη των προσηκόντων 
μέτρων. 

7. Απαγορεύεται σε κατάσταση μέθης η προσέλευση 
προς ανάληψη υπηρεσίας, η χρήση οινοπνευματωδών 
ποτών κατά τη διάρκεια της υπηρεσίας και η χαρτο¬ 
παιξία. 

8. Απαγορεύεται η αποδοχή ή απαίτηση δώρου ή αμοι¬ 
βής για προσφερθείσες ή μέλλουσες να προσφερθούν 
υπηρεσίες. 

9. Το προσωπικό του Π.Σ. κατά τις ώρες της υπηρεσίας 
του υποχρεούται να φέρει ευπρεπώς την κανονισμένη 
γϊ αυτό στολή. 

10. Κάθε ένας από το προσωπικό του Π.Σ. υποχρεού- 
ται να αναφέρεται ιεραρχικά προς τον Διοικητή του 
Σταθμού για την ικανοποίηση των αιτημάτων του ή την 
υποβολή παραπόνων. 

Άρθρο 10 
Διοικητής 

1. Ο Διοικητής προΐσταται του προσωπικού του Π.Σ. 
Καβάλας. Ειδικότερα: 

α) Είναι υπεύθυνος για την εφαρμογή αυτού του Κα¬ 
νονισμού και την προς τις διατάξεις αυτού συμμόρφωση 
όλων των υπόχρεων. 

β) Εποπτεύει την ακριβή εφαρμογή της περί Πλοη¬ 
γικής Υπηρεσίας ισχύουσας νομοθεσίας σε ότι αφορά 
την λειτουργία του Π.Σ. των διατάξεων του Κανονισμού 
Λιμένα και των παραρτημάτων αυτού σε σχέση προς 
την διεξαγωγή των πλοηγήσεων και όλων γενικά των 
συναφών διαταγών ή οδηγιών των προϊσταμένων του 
Π.Σ. 

γ) Παρέχει τις δέουσες οδηγίες και κατευθύνσεις 
για την εύρυθμη διεξαγωγή της υπηρεσίας του Π.Σ., 
ενημερώνεται δε συνεχώς από τον Υποδιοικητή ή 
τον πλοηγό υπηρεσίας για τα πάσης φύσης θέματα 
ή συμβάντα σχετικά με τις πλοηγήσεις, τη διοίκηση 
και συμπεριφορά του προσωπικού και γενικά για τη 
λειτουργία του Π.Σ. 

δ) Ενημερώνεται για την εισερχομένη στο Π.Σ. αλλη¬ 
λογραφία, παρέχει οδηγίες για την εκτέλεση των από 
αυτή απορρεουσών ενεργειών και υπογράφει τα σχετικά 
με το Π.Σ. εξερχόμενα έγγραφα. 

ε) Θεωρεί τα βιβλία του Π.Σ. 

στ) Επιλαμβάνεται προσωπικά για κάθε παράπονο 
κατά του Π.Σ. ή του προσωπικού αυτού καθώς και για 
κάθε παράβαση του προσωπικού. 

ζ) Παρακολουθεί την καλή εφαρμογή της διαδικασίας 
που καθορίζεται με το άρθρο 7 του παρόντα Κανονι¬ 
σμού για τη διενέργεια προμηθειών ή ανάθεση εργασιών 
του Π.Σ. 

η) Εγκρίνει τις αιτήσεις του Π.Σ. για προμήθειες ή 
ανάθεση εκτέλεσης εργασίας. 

θ) Εγκρίνει τις άδειες του προσωπικού του Π.Σ. σύμ¬ 
φωνα με τις ανάγκες της Υπηρεσίας. 

2. Ο Κεντρικός Λιμενάρχης Καβάλας μπορεί να ορίζει 
Αξιωματικό από τους υπηρετούντες υπό τις διαταγές 
του, ο οποίος θα βοηθά αυτόν στην εκτέλεση των κα¬ 
θηκόντων του, ως Διοικητή του Σταθμού. 

Αρθρο 11 
Υποδιοικητής 

1. Ο Υποδιοικητής είναι υπεύθυνος έναντι του Διοικητή 
για την εύρυθμη λειτουργία και καλή διεξαγωγή της 
υπηρεσίας του Π.Σ. 

Ειδικότερα: 

α) Εκτελεί άμεσα και με επιμέλεια τις διαταγές του 
Κεντρικού Λιμενάρχη για κάθε θέμα που σχετίζεται με 
τα καθήκοντα που του έχουν ανατεθεί με τον παρόντα 
κανονισμό. 

β) Υποχρεούται στην ακριβή εφαρμογή των περί Πλοη¬ 
γικής Υπηρεσίας διατάξεων, των διατάξεων του Κανονι¬ 
σμού αυτού, των σχετικών με τις πλοηγήσεις διατάξεων 
του Κανονισμού Λιμένος και των παραρτημάτων αυτού 
καθώς και κάθε άλλης σχετικής διαταγής του Κεντρικού 
Λιμενάρχη. 

γ) Εποπτεύει την καλή εκτέλεση των καθηκόντων του 
προσωπικού του Π.Σ. που καθορίζονται με τον παρόντα 
Κανονισμό και ελέγχει αν αυτά εκτελούνται με ακρίβεια 
και ευπρέπεια. 

δ) Ορίζει μετά την έγκριση του Διοικητή, τις φυλακές 
και τις ώρες εργασίας του προσωπικού του Π.Σ. και 
ρυθμίζει τον τρόπο διεξαγωγής της υπηρεσίας φυλακών 
και της ημέρησιας εργασίας. 

ε) Ελέγχει την κανονική προσέλευση και αναχώρηση 
του προσωπικού. 

στ) Είναι υπεύθυνος για την καλή τήρηση του βιβλίου 
απογραφής και την καταγραφή σ’ αυτό των επίπλων, 
σκευών, μονίμων και φορητών συσκευών επικοινωνίας 
νΗΡ, λοιπών οργάνων, και γενικά όλων των αναγραφο- 
μένων ειδών του Π.Σ. 

2. - Ο Υποδιοικητής μεριμνά για την κατάλληλη εκπαί¬ 
δευση όλου του κατώτερου προσωπικού του Πλοηγικού 
Σταθμού ανεξαρτήτως ειδικότητας στη διακυβέρνηση 
των πλωτών μέσων του Σταθμού, στον έλεγχο καλής 
λειτουργίας των μηχανών του και τη συνήθη συντήρησή 
τους σύμφωνα με τις οδηγίες των κατασκευαστών, ώστε 
σε περίπτωση έκτακτης ανάγκης καθένας να μπορεί 
να εκτελεί και καθήκοντα οποιοσδήποτε άλλης ειδι¬ 
κότητας. 

Αρθρο 12 

Πλοηγός Υπηρεσίας 

1. Ο πλοηγός υπηρεσίας: 

α) Εκτελεί υπηρεσία στον Π.Σ. Καβάλας κατά τη διάρ¬ 
κεια της οποίας πρέπει κάθε στιγμή να προσφέρει τις 
υπηρεσίες του στα υπό πλοήγηση πλοία. Προς τούτο 
οφείλει να συμμορφώνεται πλήρως με τις διαταγές και 
οδηγίες που δίδονται σε αυτόν από τον Διοικητή και 
Υποδιοικητή, ευθύνεται δε για κάθε από υπαιτιότητά του 
απώλεια πλοηγικών δικαιωμάτων συνεπεία μη έγκαιρης 
παροχής από αυτόν των πλοηγικών υπηρεσιών που του 
ζητήθηκαν. 

β) Προΐσταται της φυλακής και ευθύνεται για την 
ομαλή διεξαγωγή αυτής και των εκτελούμενων κατά 
τη διάρκεια των πλοηγήσεων, συμμορφούμενος με τις 
διατάξεις του Κανονισμού αυτού και τις διαταγές και 
οδηγίες του Διοικητή και Υποδιοικητή. 

γ) Ελέγχει την κανονική προσέλευση, παραμονή και 
αναχώρηση του προσωπικού που ανήκει στη φυλακή 
του. 

δ) Ρυθμίζει την κίνηση των προς πλοήγηση πλοίων 
κατά τη διάρκεια της φυλακής του, έχοντας πάντοτε υπ’ 


όψη του ότι απαγορεύεται η καθυστέρηση πλοήγησης 
πλοίων και κυρίως Υπερωκεανίων, Επιβατηγών, τουρι¬ 
στικών, Πολεμικών του Π.Ν. ως και ξένων Κρατών και 
άλλων ιδιαζούσης σημασίας πλοίων, δίνοντας πάντοτε 
σε αυτά προτεραιότητα πλοήγησης. 

ε) Είναι υπεύθυνος, κατά τη διάρκεια της φυλακής 
του, για την καλή λειτουργία των Ραδιοτηλεφωνιών 
συσκευών επικοινωνίας νΗΡ του Π.Σ. οι οποίες τηρούν 
φυλακή ακρόασης όλο το 24ωρο. 

2. Ειδικότερα ο πλοηγός υποχρεούται: 
α) Να πλοηγεί τα πλοία καθ’ όλη την διάρκεια της ημέ¬ 
ρας και τη νύχτα αφού πρώτα διασφαλισθεί η ασφαλής 
νυχτερινή πλοήγηση. 

β) Κατά την άφιξη των πλοίων να εξέρχεται από το λι¬ 
μάνι σε αρκετή απόσταση (εφόσον οι καιρικές συνθήκες 
το επιτρέπουν) για πλοήγηση αυτών και να εγκαταλείπει 
αυτά μετά το τέλος της πλοήγησης η οποία θεωρείται 
περατωθείσα από τη στιγμή που το πλοίο αγκυροβολή¬ 
σει, πρυμνοδετήσει ή παραβάλει με ασφάλεια. 

γ) Κατά την αναχώρηση των πλοίων να εγκαταλείπει 
αυτά στην ανοικτή θάλασσα σε θέση μακριά από κάθε 
κίνδυνο. Εάν λόγω υπερβολικής κακοκαιρίας η εκτός του 
λιμένα αποβίβαση του πλοηγού είναι αδύνατη ή προ- 
καλείται απ’ αυτήν άμεσος κίνδυνος για την ασφάλεια 
του πλοίου ή την ζωή του πλοηγού, επιτρέπεται κατόπιν 
προηγούμενης έγκρισης του Κεντρικού Λιμενάρχη, ο 
οποίος εκτιμά την υπάρχουσα καιρική κατάσταση και 
με τη συγκατάθεση του Πλοιάρχου του πλοηγούμενου 
πλοίου, η αποβίβαση του πλοηγού λίγο πριν την έξοδο 
του πλοίου από το λιμάνι. Εφόσον ο πλοίαρχος δεν συμ¬ 
φωνεί με την αποβίβαση αυτή, ο Κεντρικός Λιμενάρχης 
αποφασίζει εάν και με ποιές προϋποθέσεις είναι δυνατή 
η εκτέλεση της πλοήγησης. 

δ) Εάν διαπιστώσει ότι η κατάσταση του πλοίου λόγω 
υπερφορτώσεως ή αντικανονικής φόρτωσης ή ύπαρξης 
εύφλεκτων υλικών για τα οποία δεν έχει λάβει γνώση ο 
Π.Σ. ή από άλλη αιτία μπορεί να καταστήσει την πλο¬ 
ήγηση αυτού επικίνδυνη και να θέσει σε κίνδυνο την 
ασφάλεια του λιμένα ή πλοίων που ελλιμενίζονται ή 
κινούνται μέσα σ’ αυτόν, να ζητά επειγόντως και πριν 
την εκτέλεση της πλοήγησης τις οδηγίες της Λιμενικής 
Αρχής με τις οποίες πρέπει να συμμορφώνεται. 

ε) Να υποδεικνύει στον Πλοίαρχο το σβήσιμο όλων 
των περιττών φώτων κατά την είσοδο και έξοδο του 
πλοίου καθώς και την λήψη των μέτρων που επιβάλλο¬ 
νται από τους υπάρχοντες κανονισμούς και την έπαρση 
των σημάτων των σχετικών με την πλοήγηση, αγκυρο¬ 
βολιά, πρυμνοδέτηση ή παραβολή των πλοίων. 

στ) Να παρέχει στον Πλοίαρχο τις αναγκαίες ή αι- 
τούμενες απ’ αυτόν πληροφορίες ή οδηγίες σχετικά με 
τις διατάξεις του Κανονισμού Λιμένος και των παραρ¬ 
τημάτων αυτού, των υγειονομικών διατάξεων και του 
Κανονισμού αυτού. 

ζ) Να υποδεικνύει στον Πλοίαρχο κάθε πλοίου που κα¬ 
ταπλέει ή αποπλέει ότι απαγορεύεται αυστηρά η εντός 
της θαλάσσιας περιοχής του Π.Σ. απόρριψη έρματος, τέ¬ 
φρας, υπολειμμάτων πετρελαιοειδών ή άλλων υλικών τα 
όποια δύναται με οποιοδήποτε τρόπο να προκαλέσουν 
την ρύπανση του θαλάσσιου χώρου, εφιστώντας την 
προσοχή του πλοιάρχου επί των σοβαρών κυρώσεων 
που επιβάλλονται για τις παραβάσεις αυτές. 

η) Να αναφέρει το ταχύτερο προς την Λιμενική Αρχή 
και να ζητεί οδηγίες για κάθε περίπτωση άρνησης του 

πλοίαρχου προς συμμόρφωση στην από αυτόν υποδει¬ 
κνυόμενη θέση αγκυροβολιάς, πρυμνοδέτησης ή παρα¬ 
βολής του πλοίου ή προς τις διατάξεις του Υγειονομικού 
Κανονισμού, του Κανονισμού Λιμένος ή υπάρχουσες 
ειδικές διατάξεις της Λιμενικής Αρχής. 

θ) Κατά την πρόσληψη ρυμουλκών προς πλοήγηση 
πλοίου να συμμορφώνεται με τις διατάξεις του άρθρου 
5 του παρόντα Κανονισμού. 

ι) Να αναφέρει στον Υποδιοικητή και σε επείγουσα 
ανάγκη απευθείας στη Λιμενική Αρχή για κάθε εμπόδιο 
για την ναυσιπλοΐα που υποπίπτει στην αντίληψή του, 
για τυχόν άγκυρες που έχουν εγκαταλειφθεί από πλοίο, 
για μεταβολή του βυθού ή μετατόπιση σημαντήρων και 
γενικά κάθε παρατηρούμενη ανωμαλία στην ναυσιπλοΐα. 

ια) Να ειδοποιεί το ταχύτερο τη Λιμενική Αρχή για 
κάθε περίπτωση σοβαρού ναυτικού ατυχήματος ή άλ¬ 
λου θαλάσσιου συμβάντος το οποίο υποπίπτει στην 
αντίληψη του. 

ιβ) Εφόσον διαπιστωθεί ότι οποιοδήποτε ορατό πλοίο 
ακολουθεί επικίνδυνη πλεύση ή διατρέχει κίνδυνο ή ζητά 
βοήθεια να πλησιάζει τούτο και να προσφέρει τις υπη¬ 
ρεσίες του. 

ιγ) Με την επιστροφή του στον Π.Σ. να προβαίνει στην 
καταχώρηση στο ημερολόγιο απόπλου και κατάπλου 
πλοίων της γενομένης πλοήγησης κάνοντας ιδιαίτερη 
μνεία για τα κατά την πλοήγηση συμβάντα. 

3. Ο πλοηγός υπηρεσίας πρέπει να εκτελεί την υπη¬ 
ρεσία του σοβαρά, ψύχραιμα και χωρίς νευρικότητα 
ή φωνές. Οφείλει να συμπεριφέρεται ευπρεπώς προς 
όλους του πλοιάρχους των πλοίων, να είναι καθαρός, 
ευπαρουσίαστος και αξιοπρεπής. Οφείλει ακόμα να αξιεί 
την ίδια απολύτως ευπρεπή συμπεριφορά και από το 
κατώτερο προσωπικό του Π.Σ. απαγορεύοντας σε αυτό 
την άνοδο επί του πλοηγούμενου πλοίου. 

Κάθε παράλειψη συμμόρφωσης του κατώτερου προ¬ 
σωπικού προς τις πιο πάνω υποχρεώσεις του ή προς 
οδηγίες που δίδονται από τον πλοηγό κατά την εκτέ¬ 
λεση της υπηρεσίας ή προς καθήκοντα αυτού κατά τις 
πλοηγήσεις πρέπει να αναφέρεται από τον πλοηγό προς 
τον Διοικητή εγγράφως για την επιβολή κυρώσεων. 

4. Ο πλοηγός υπηρεσίας παραμένει επί του πλοίου 
τον απαραίτητο χρόνο προς εκτέλεση της υπηρεσίας 
αμέσως μετά το τέλος του οποίου επιστρέφει στον 
Π.Σ. Εάν λόγω αναβολής του απόπλου ή άλλης αιτίας 
οφειλόμενης στο πλοίο ο πλοηγός αναγκασθεί να παρα- 
μείνει ανενεργός μέσα σ’ αυτό, ενημερώνει για την καθυ¬ 
στέρηση αυτή τη Λιμενική Αρχή, η οποία αποφασίζει για 
την περαιτέρω παραμονή του πλοηγού επί του πλοίου 
και της πλοηγίδας πλησίον αυτού. Στις περιπτώσεις 
αυτές ο χρόνος της προ του απόπλου παραμονής του 
πλοηγού επί του πλοίου λογίζεται κατά τον υπολογισμό 
των πλοηγικών δικαιωμάτων ως υπερωρία. Η αδικαιο¬ 
λόγητη πρόσκληση πλοηγού για την πλοήγηση πλοίου 
απαγορεύεται σε χρόνο νωρίτερο του ορισμένου. 

5. Όταν πλοίο υπό πλοήγηση δεν είναι υγειονομικά 
ελεύθερο ο πλοηγός επιβαίνει σ’ αυτό αλλά το οδηγεί 
με την πλοηγίδα σε οριζόμενο από τη Λιμενική Αρχή ση¬ 
μείο τηρούμενων σε κάθε περίπτωση των Υγειονομικών 
Κανονισμών και των διατάξεων του Κανονισμού Λιμένα. 

6. Εάν ο πλοηγός, κατά την άνοδό του σε πλοίο προς 
πλοήγηση, διαπιστώσει ελλείψεις ή αντικανονικότητες 
που επηρεάζουν την ασφάλεια του πλοίου και των επι- 
βαινόντων ή αντιληφθεί ρύπανση προκαλούμενη από το 


ανωτέρω πλοίο, οφείλει να το αναφέρει αμέσως στη 
Λιμενική Αρχή προς λήψη των απαραίτητων μέτρων και 
την επιβολή κυρώσεων. 

Αρθρο 13 

Κυβερνήτης πλοηγίδας 

1. Ο κυβερνήτης πλοηγίδας είναι υπεύθυνος για την 
καλή και ασφαλή διακυβέρνηση, την καλή συντήρηση 
και εμφάνιση της πλοηγίδας στην οποία επιβαίνει. Επί¬ 
σης, μεριμνεί όπως η πλοηγίδα έχει πλήρη και σε καλή 
κατάσταση τα εξαρτήματα και εφόδιά της για άμεση 
και ασφαλή χρήση. 

2. Εφόσον στην πλοηγίδα επιβαίνει πλοηγός, ο κυ¬ 
βερνήτης υπακούει στις διαταγές του σχετικά με τον 
προορισμό της πλοηγίδας. 

3. Ο κυβερνήτης υποχρεούται να αναφέρει στον πλο¬ 
ηγό υπηρεσίας τις κινήσεις της πλοηγίδας για την κα¬ 
νονική τήρηση του ημερολογίου κίνησης πλοηγίδας και 
τη συμπλήρωση αυτού σύμφωνα με το άρθρο 8 του 
Κανονισμού αυτού. 

4. Ο κυβερνήτης μετέχει στις φυλακές σύμφωνα με 
τον καταρτιζόμενο σχετικά πίνακα ή εκτελεί ημερήσια 
εργασία συντήρησης των πλωτών μέσων κάθε φορά 
που ορίζεται από τον Υποδιοικητή. 

Αρθρο 14 

Μηχανοδηγός πλοηγίδας 

1. Ο μηχανοδηγός μεριμνεί για την καλή λειτουργία, 
συντήρηση και καθαριότητα των μηχανών των πλωτών 
μέσων του Π.Σ. υποχρεούμενος να εκτελεί κατά κρίση 
του Υποδιοικητή κάθε εργασία συντήρησης ή επισκευής 
των μηχανών που μπορεί να γίνει με τα διατιθέμενα 
μέσα του Π.Σ. 

2. Ο μηχανοδηγός υποχρεούται να μεριμνεί, για τον 
εφοδιασμό των πλωτών μέσων με τα απαραίτητα καύ¬ 
σιμα, λιπαντικά και λοιπά αναλώσιμα υλικά, γενικά δε 
για τη διατήρηση της ετοιμότητας των πλωτών μέσων 
που να επιτρέπει την άμεση χρησιμοποίηση αυτών κατά 
τις ώρες της υπηρεσίας. 

3. Ο μηχανοδηγός υποχρεούται να αναφέρει με εγ¬ 
γραφή στο βιβλίο κίνησης πλοηγίδας κάθε ανάγκη επι¬ 
σκευής της μηχανής της πλοηγίδας που διαπιστώνει, 
συνυπογράφει δε το βιβλίο αυτό μετά του κυβερνήτη, 
βεβαιώνοντας και τις ποσότητες των αναλωθέντων 
κατά τη διάρκεια της Υπηρεσίας καυσίμων, λιπαντικών 
και λοιπών αναλώσιμων υλικών και να το υποβάλουν 
στον Υποδιοικητή Π.Σ. ή στον Κεντρικό Λιμενάρχη. 

4. Ο μηχανοδηγός μετέχει στις φυλακές σύμφωνα με 
τον καταρτιζόμενο σχετικά πίνακα ή εκτελεί ημερήσια 
εργασία συντήρησης ή επισκευής των σκαφών και των 
μηχανών των πλωτών μέσων του Π.Σ. κάθε φορά που 
ορίζεται από τον Υποδιοικητή. 

5. Ειδικότερα, να τηρούνται από τον αρμόδιο μηχανοδη¬ 
γό πίνακες στοιχείων (καρτέλες) κατανάλωσης καυσίμων 
και λιπαντικών που θα ενημερώνονται εβδομαδιαίως. 

ΜΕΡΟΣ Δ' 

ΤΕΛΙΚΕΣ ΔΙΑΤΑΞΕΙΣ 

Άρθρο 15 

Ποινικό και Πειθαρχικό Δίκαιο 

1. Η εκ μέρους οποιουδήποτε εκ του προσωπικού του 
Π.Σ. παράλειψη τήρησης των προβλεπόμενων στον 

παρόντα Κανονισμό υποχρεώσεων ή νομοθετικών ή 
διοικητικών διατάξεων που καθορίζουν ειδικές για το 
προσωπικό του Π.Σ. υποχρεώσεις, όπως και κάθε πρά¬ 
ξη αυτού που αντιβαίνει προς την επαγγελματική τιμή, 
αξιοπρέπεια και τις ηθικές και επαγγελματικές υποχρε¬ 
ώσεις και κυρίως η λήψη δώρου με οποιαδήποτε μορφή 
και για οποιοδήποτε λόγο τιμωρείται πειθαρχικά κατά 
τις περί του Πειθαρχικού Δικαίου των μονίμων υπαλλή¬ 
λων της Π.Υ. εκάστοτε ισχύουσες διατάξεις ως και κατά 
τις διατάξεις περί Πειθαρχικού Δικαίου των υπαλλήλων 
του Δημοσίου και των Ν.Π.Δ.Δ., επιφυλασσόμενης βε¬ 
βαίως και της εφαρμογής των διατάξεων του Π.Κ. όταν 
συντρέχει περίπτωση. 

2. Η μέθη οποιουδήποτε εκ του προσωπικού κατά 
τη διάρκεια της φυλακής του ή η ανάληψη υπηρεσίας 
σε κατάσταση μέθης, όπως και η παράλειψη παροχής 
βοήθειας από τον πλοηγό σε πλοίο που κινδυνεύει, συ- 
νιστά βαρύ πειθαρχικό παράπτωμα συνεπαγόμενο την 
υποχρεωτική παραπομπή του υπαίτιου στο αρμόδιο 
Πειθαρχικό Συμβούλιο με το ερώτημα της οριστικής 
απόλυσής του από την Υπηρεσία. 

3. Με απόφαση του Συμβουλίου Πλοηγικής Υπηρεσίας, 
εγκρινόμενη υπό του Υ.Ν.Α., καταλογίζονται υποχρε¬ 
ωτικά σε βάρος του υπευθύνου Πλοηγού φυλακής τα 
τυχόν εξ αμελείας του διαφυγόντα εκ του Κεφαλαίου 
Πλοηγικής Υπηρεσίας πλοηγικά δικαιώματα. 

Άρθρο 16 

Συμπληρωματικές ρυθμίσεις 

1. Με διαταγές του Κεντρικού Λιμενάρχη Καβάλας 
μπορούν να ρυθμίζονται συμπληρωματικά και μέσα στα 
γενικά πλαίσια αυτού του Κανονισμού, ειδικότερα καθή¬ 
κοντα του προσωπικού και άλλες λεπτομέρειες σχετικές 
με τη διεξαγωγή της υπηρεσίας του Π.Σ. τις οποίες δεν 
προβλέπει ρητά ο Κανονισμός αυτός. 

2. Η Λιμενική Αρχή αποφασίζει σε περίπτωση διαφο¬ 
ράς που ανακύπτει κατά την εφαρμογή του παρόντος 
Κανονισμού. 

3. Ορίζουμε ημερομηνία έναρξης ισχύος αυτού την 
ημέρα δημοσίευσής του στην Εφημερίδα της Κυβερ- 
νήσεως. 

Καβάλα, 27 Οκτωβρίου 2014 

Ο Κεντρικός Λιμενάρχης Καβάλας 
Πλοίαρχος Λ.Σ. ΘΩΜΑΣ ΤΣΙΑΛΟΣ 

Η απόφαση αυτή μαζί με τον Κανονισμό να δημοσι- 
ευθεί στην Εφημερίδα της Κυβερνήσεως. 

Πειραιάς, 27 Οκτωβρίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. Μ8414.2/10/2014 (2) 

Έγκριση Κανονισμού διεξαγωγής υπηρεσίας 
του Πλοηγικού Σταθμού Καλαμάτας. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη τις διατάξεις: 

1. Της παραγράφου 2 του άρθρου 16 του Ν. 3142/1955 
«Περί Πλοηγικής Υπηρεσίας» (Α'43). 

2. Του από 28/1-26/2/1958 Β.Δ/τος «Περί εκτελέσεως 
του Ν. 3142/1955» (Α'44) όπως ισχύει. 


3. Του άρθρου 2 του Α.Ν. 409/1968 «Περί τροποποιήσε- 
ως και συμπληρώσεως των περί πλοηγικής Υπηρεσίας 
διατάξεων». 

4. Τις διατάξεις του Ν.Δ. 477/1968 «Περί Συστάσεως 
Πλοηγικών Σταθμών καθορισμού περιοχής και οργανι¬ 
κής συνθέσεως προσωπικού αυτού» όπως ισχύει. 

5. Του Ν.Δ. 269/1974 «Περί του Πειθαρχικού Δικαίου 
των μονίμων υπαλλήλων της Πλοηγικής Υπηρεσίας» 
όπως ισχύει. 

6. Τον Ν. 4057 (ΦΕΚ 54Α/14-03-2012) «Πειθαρχικό Δίκαιο 
Δημοσίων Πολιτικών Διοικητικών Υπαλλήλων και Υπαλ¬ 
λήλων Νομικών Προσώπων Δημοσίου Δικαίου». 

7. Των άρθρων 6 και 9 ΓΚΛ 1 «περί ρυμουλκικών ερ¬ 
γασιών» (Β'336/1993). 

8. Των άρθρων 181 έως 187 του Ν.Δ. 187/1973 «περί 
ΚΔΝΔ» (Α'161). 

9. Του Π.Δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση Υπηρεσιών» (Α' 141), 
όπως ισχύει. 

10. Του άρθρου 64 του Π.Δ. 103/2014 «Οργανισμός 
Υπουργείου Ναυτιλίας και Αιγαίου» (Α' 170). 

11. Την αριθ. πρωτ: Μ 8414.4/3/2014/02-07-2014 Απόφα¬ 
ση ΥΝΑ/ΓΓΛΠΝΕ&ΝΕ /Π.Υ. 1° «Συγκρότηση Συμβουλίου 
Πλοηγικής Υπηρεσίας (ΣΠΥ)». (τυοδδ 415/18-07-2014). 

12. Την έγκριση της αριθ. 11/22-10-2014 γνωμοδότησης 
του Συμβουλίου Πλοηγικής Υπηρεσίας καθώς και την 
έγκριση του κανονισμού διεξαγωγής υπηρεσίας του 
Πλοηγικού Σταθμού Καλαμάτας, όπως τροποποιήθηκε 
από την Υπηρεσία. 

13. Την ανάγκη κατάρτισης κανονισμού διεξαγωγής 
υπηρεσίας του Πλοηγικού Σταθμού Καλαμάτας για την 
εύρυθμη λειτουργία του. 

14. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε τον Κανονισμό διεξαγωγής υπηρεσίας του 
Πλοηγικού Σταθμού Καλαμάτας. 

ΚΑΝΟΝΙΣΜΟΣ ΔΙΕΞΑΓΩΓΗΣ ΥΠΗΡΕΣΙΑΣ ΠΛΟΗΓΙΚΟΥ 
ΣΤΑΘΜΟΥ ΚΑΛΑΜΑΤΑΣ ΜΕ ΕΔΡΑ ΤΗΝ ΠΥΛΟ 

ΜΕΡΟΣ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Σκοπός 

Ο παρόν Κανονισμός καθορίζει την Ιεραρχία, τα καθή¬ 
κοντα του προσωπικού του Πλοηγικού Σταθμού (Π.Σ.) και 
τον τρόπο διεξαγωγής της εν γένει υπηρεσίας αυτού. 

Άρθρο 2 

Διοίκηση Πλοηγικού Σταθμού 

1. Ο Πλοηγικός Σταθμός (Π.Σ.) υπάγεται διοικητικά υπό 
τις άμεσες διαταγές του Κεντρικού Λιμενάρχη Καλαμά¬ 
τας και Λιμενάρχη Πύλου, για τα λιμάνια της Καλαμάτας 
και Πύλου αντίστοιχα. 

2. Ο Διοικητής του Π.Σ. είναι ο εκάστοτε Κεντρικός 
Λιμενάρχης Καλαμάτας για το λιμάνι της Καλαμάτας 
και ο εκάστοτε Λιμενάρχης Πύλου για το λιμάνι της 
Πύλου ή οι νόμιμοι αντικαταστάτες αυτών. 

Άρθρο 3 
Προσωπικό Π.Σ. 

Το προσωπικό του Π.Σ. αποτελείται από μόνιμους και 
έκτακτους πλοηγούς. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


37733 


ΜΕΡΟΣ Β' 

ΔΙΕΞΑΓΩΓΗ ΥΠΗΡΕΣΙΑΣ Π.Σ. 

Αρθρο 4 

Υπηρεσία Φυλακών 

1. Η Υπηρεσία του Πλοηγικού Σταθμού διεξάγεται κατά 
τρόπο ώστε να είναι δυνατή η απρόσκοπτη και ομαλή 
εκτέλεση των πλοηγήσεων όλες τις ημέρες του έτους 
συμπεριλαμβανομένων Σαββάτων, Κυριακών και εορτών. 

2. Η πλοήγηση των πλοίων, καταρχήν γίνεται από την 
ανατολή μέχρι τη δύση του ηλίου. Επίσης η πλοήγηση 
κατά τη νύκτα μπορεί να γίνεται με έγκριση του Κ. Λι¬ 
μενάρχη Καλαμάτας ή του Λιμενάρχη Πύλου αντίστοιχα, 
μετά από εισήγηση του Πλοηγού φυλακής ανάλογα με 
τις ανάγκες των πλοίων και εφόσον οι καιρικές συνθή¬ 
κες και οι ευκολίες του λιμανιού επιτρέπουν την ασφαλή 
και ακίνδυνη πλοήγηση. 

3. Εφόσον στον Π.Σ. υπηρετεί ένας Πλοηγός αυτός θα 
εκτελεί τις πλοηγήσεις στο λιμάνι Καλαμάτας και Πύλου. 
Εάν αιτηθεί κατάπλους ή απόπλους από υπόχρεο πλοίο, 
για πλοήγηση την ίδια μέρα με διαφορά έως τεσσάρων 
ωρών, Π.Σ. Καλαμάτας θα ενημερώνει και θα αιτείται 
από ΥΝΑ/Πλοηγική Υπηρεσία και Δ.Π.Π. τη διάθεση Πλο¬ 
ηγού από άλλο Πλοηγικό Σταθμό της χώρας. 

4. Εφόσον στον Π.Σ. υπηρετούν δύο Πλοηγοί, ο ένας 
θα εκτελεί τις πλοηγήσεις στο λιμάνι της Καλαμάτας 
και ο άλλος στο λιμάνι της Πύλου, ύστερα από αίτηση 
προτίμησης των Πλοηγών και έγκριση της Πλοηγικής 
Υπηρεσίας. 

5. Σε περίπτωση πρόσληψης έκτακτου Πλοηγού στα 
λιμάνια Καλαμάτας και Πύλου, αυτός δύναται να εκτελεί 
πλοηγήσεις μόνο σε περίπτωση αδείας ή νόμιμης απου¬ 
σίας του μόνιμου πλοηγού ή σε περίπτωση που υπηρετεί 
ένας Πλοηγός όταν καταπλέει ή αποπλέει πλοίο στο 
λιμάνι της Καλαμάτας και Πύλου, την ίδια μέρα και με 
διαφορά έως τεσσάρων ωρών. 

6. Το ωράριο εργασίας του προσωπικού μπορεί να 
είναι και διακεκομμένο εφόσον το επιβάλλουν οι συν¬ 
θήκες λειτουργίας του Σταθμού κατά την κρίση του 
Διοικητή του Σταθμού. 

Αρθρο 5 

Πρόσληψη - χρησιμοποίηση ρυμουλκού 
κατά τις πλοηγήσεις 

1. Η χρησιμοποίηση ρυμουλκού είναι υποχρεωτική για 
τα πλοία σύμφωνα με τις εκάστοτε διατάξεις του Γενι¬ 
κού και τους Ειδικούς Κανονισμούς Λιμένα. 

2. Η πρόσληψη ρυμουλκών κατά τις ισχύουσες διατά¬ 
ξεις είναι υποχρεωτική για πλοία άνω των 1.000 ΚΟΧ 
(2.500 οχ). 

3. Επιτρέπεται η χρησιμοποίηση ρυμουλκών και στα 
πλοία χωρητικότητας μικρότερης των 1.000 ΚΟΧ (2.500 
οχ), εφόσον ζητηθεί από τον Πλοίαρχο ή τον πράκτορα 
του πλοίου. 

4. Επιτρέπεται η χρησιμοποίηση άνω του ενός (01) 
ρυμουλκών εφόσον ζητηθεί αυτό από τον Πλοίαρχο ή 
τον Πράκτορα του πλοηγούμενου πλοίου. Προς τούτο 
ο Πλοίαρχος συμπληρώνει ιδιοχείρως και υπογράφει 
στις δηλώσεις Πλοιάρχου κατάπλου και απόπλου, υφι¬ 
στάμενη ένδειξη περί του αριθμού των ρυμουλκών, η 
οποία και επιβεβαιώνει το αίτημά του. Η δήλωση αυτή 
παραδίδεται από τον Πλοηγό στην υπηρεσία του Π.Σ.Κ. 
ή του Π.Σ.Π. και τον απαλλάσσει της ευθύνης. 


5. Ο προσδιορισμός του αριθμού των ρυμουλκών και 
η απαιτούμενη ιπποδύναμη κάθε χρησιμοποιημένου ρυ¬ 
μουλκού για ρυμούλκηση πλοίου, ανήκει στην αρμοδι¬ 
ότητα του πλοιάρχου του πλοίου, ο οποίος οφείλει να 
λάβει υπόψη τις ανάγκες ασφαλούς ρυμούλκησης και 
ιδιαιτέρως τις ελλικτικές ικανότητες του πλοίου, την 
κατάσταση φόρτωσής του, τις επικρατούσες καιρικές 
συνθήκες και τις εν γένει συνθήκες του Λιμένα. 

6. Εφόσον ο Πλοίαρχος του υπό Πλοήγηση πλοίου 
αρνηθεί την χρησιμοποίηση περισσοτέρων από ένα 
(01) ρυμουλκών παρά την προς τούτο δικαιολογημένη 
ανάγκη και από την άρνηση αυτή ανακύπτει κίνδυνος 
πρόκλησης ζημιών στο υπό πλοήγηση πλοίο ή σε άλλα 
πλοία ή στις λιμενικές εγκαταστάσεις, ο Πλοηγός οφεί¬ 
λει πριν την πλοήγηση να αναφερθεί στον προϊστάμενό 
του και στη λιμενική αρχή για λήψη οδηγιών με τις 
οποίες πρέπει να συμμορφώνεται. 

7. Σε κάθε περίπτωση, ο πλοηγός δεν ευθύνεται για 
πράξεις και παραλήψεις του πλοιάρχου ο οποίος δεν 
λαμβάνει υπόψη τις υποδείξεις και συμβουλές του σε 
ότι αφορά την ασφαλή πλοήγηση του πλοίου. 

Αρθρο 6 

Προμήθειες και ανάθεση εργασιών 

Οι απαραίτητες προμήθειες υλικών σκευών κ.λπ. ή 
ανάθεση κάθε φύσης εργασιών για τις ανάγκες του Π.Σ. 
γίνονται σύμφωνα με αυτά που προβλέπουν οι σχετικές 
διατάξεις του Δημόσιου Λογιστικού. 

Αρθρο 7 

Τήρηση βιβλίων - Υπηρεσιακή αλληλογραφία 

1. Στον Π.Σ. τηρούνται τα παρακάτω βιβλία: 

α) Ημερολόγιο κατάπλου και απόπλου πλοίων στο 
οποίο καταχωρούνται τα κατά τη διάρκεια των πλο¬ 
ηγήσεων συμβάντα, διάφορα στοιχεία σχετικά με τις 
πλοηγήσεις απαραίτητα στην Υπηρεσία του Π.Σ. καθώς 
και οι προβλεπόμενες από τις διατάξεις του κανονισμού 
αυτού εγγραφές. 

β) Βιβλίο παγίας προκαταβολής στο οποίο καταχω- 
ρούνται όλες οι πιστώσεις και χρεώσεις της παγίας προ¬ 
καταβολής που έχει κατανεμηθεί από Π.Υ. στο Σταθμό 
για τα λιμάνια της Καλαμάτας και Πύλου. 

γ) Βιβλίο Ταμείου όπου καταχωρούνται οι εισπράξεις 
ανά μήνα. 

δ) Βιβλίο απογραφής υλικών Π.Σ. 

Τα παραπάνω (α), (β) και (γ) βιβλία προσκομίζονται μία 
φορά το μήνα στον Διοικητή για θεώρηση. Την ευθύνη 
για την τήρηση των βιβλίων έχουν οι οριζόμενοι με 
διαταγή του Διοικητή. 

2. Δεν αποκλείεται η τήρηση και άλλων εκτός των 
αναφερομένων στην προηγούμενη παράγραφο βιβλίων, 
τα οποία ήθελαν κριθεί αναγκαία για την καλύτερη πα¬ 
ρακολούθηση της διεξαγωγής της υπηρεσίας του Π.Σ. 

3. Η Υπηρεσιακή αλληλογραφία του Π.Σ. διεξάγεται 
δια του Λιμεναρχείου. 

ΜΕΡΟΣ Γ 

ΚΑΘΗΚΟΝΤΑ ΔΙΟΙΚΗΤΟΥ ΚΑΙ ΠΡΟΣΩΠΙΚΟΥ Π.Σ. 

Αρθρο 8 

Γ ενικές υποχρεώσεις προσωπικού Π.Σ. 

1. Κάθε ένας από το προσωπικό του Π.Σ. οφείλει να 
εκτελεί με επιμέλεια τα από τον παρόντα κανονισμό 
οριζόμενα καθήκοντά του καθώς επίσης να υπακούει 

και εκτελεί με προθυμία και επακριβώς τις διαταγές και 
οδηγίες που δίνονται αρμοδίως και νομίμως σ’αυτόν, 
από τους Ιεραρχικά Προϊσταμένους του. 

2. Τα καθήκοντα του προσωπικού του Π.Σ. καθορίζο¬ 
νται ενδεικτικά από τον παρόντα κανονισμό, μπορεί δε ο 
Διοικητής να αναθέτει στον κάθε ένα από το προσωπικό 
την εκτέλεση άλλων συναφών προς την ειδικότητά του 
καθηκόντων, τα οποία κρίνονται ως απαραίτητα για την 
καλύτερη διεξαγωγή της Υπηρεσίας. 

3. Το προσωπικό του Π.Σ. πρέπει να προσέρχεται κα¬ 
νονικά τις εκάστοτε καθορισμένες ώρες έναρξης ερ¬ 
γασίας ή φυλακής, αναχωρεί δε μετά το πέρας της 
εργασίας ή της φυλακής. 

4. Απαγορεύεται η χωρίς άδεια του Διοικητή απουσία 
από την Υπηρεσία του προσωπικού Π.Σ. χωρίς δικαιολο¬ 
γημένη αιτία. Επίσης απαγορεύεται η κατά τη διάρκεια 
των ωρών εργασίας ή φυλακής αποχώρηση, για αιτία 
άλλη πλην της εκτέλεσης υπηρεσίας, χωρίς την έγκριση 
του Πλοηγού φυλακής. 

5. Όλο το απασχολούμενο στην περιοχή του λιμένος 
προσωπικό του Π.Σ. οφείλει να συμμορφώνεται προς 
τις διατάξεις του Κανονισμού Λιμένος, των παραρτη¬ 
μάτων αυτού και των διαταγών της Λιμενικής Αρχής 
και να ακολουθεί τις συναφείς προς την εκτέλεση των 
διαταγών αυτών υποδείξεις των Λιμενικών Οργάνων. 

6. Καθένας από το προσωπικό του Π.Σ. οφείλει να 
συμπεριφέρεται με ευγένεια προς κάθε άμεσα ή έμμεσα 
σχετιζόμενο με την πλοήγηση πλοίων ή οποιονδήποτε 
συναλλασσόμενο με την Υπηρεσία. Αιτήματα ιδιωτών 
μη συμβιβαζόμενα προς τις υφιστάμενες διατάξεις και 
κανονισμούς ή απρεπής συμπεριφορά αυτών σε οποιο- 
δήποτε από το προσωπικό του Π.Σ. πρέπει να αναφέ- 
ρονται το ταχύτερο, ιεραρχικά στον Διοικητή για την 
από αυτόν λήψη των προσηκόντων μέτρων. 

7. Απαγορεύεται η σε κατάσταση μέθης προσέλευση 
προς ανάληψη Υπηρεσίας, η χρήση οινοπνευματωδών 
ποτών κατά τη διάρκεια της Υπηρεσίας και η χαρτο¬ 
παιξία. 

8. Απαγορεύεται η αποδοχή ή απαίτηση δώρου ή αμοι¬ 
βής για προσφερθείσες ή μέλλουσες να προσφερθούν 
υπηρεσίες. 

9. Το προσωπικό του Π.Σ. κατά τις ώρες της υπηρεσίας 
του υποχρεούνται να φέρει ευπρεπώς την κανονισμένη 
γί αυτό στολή. 

10. Κάθε ένας από το προσωπικό του Π.Σ. υποχρεού- 
ται να αναφέρεται ιεραρχικά προς τον Διοικητή του 
Σταθμού για την ικανοποίηση των αιτημάτων του ή 
υποβολή παραπόνων. 

11. Εκτός από τις πιο πάνω απαγορεύσεις και υποχρε¬ 
ώσεις κάθε ένας από το προσωπικό του Π.Σ. πρέπει να 
τηρεί με ακρίβεια τις διατάξεις περί Πλοηγικής Υπηρε¬ 
σίας και τις σχετικές διατάξεις του Δημοσιοϋπαλληλικού 
Κώδικα. 

Άρθρο 9 
Διοικητής 

1.- Ο Διοικητής προίσταται του προσωπικού του Π.Σ. 
Ειδικότερα: 

α) Είναι υπεύθυνος για την εφαρμογή αυτού του Κα¬ 
νονισμού και την προς τις διατάξεις αυτού συμμόρφωση 
όλων των υπόχρεων. 

β) Εποπτεύει την ακριβή εφαρμογή της περί Πλοη¬ 
γικής Υπηρεσίας ισχύουσας νομοθεσίας σε ότι αφορά 


τη λειτουργία του Π.Σ., των διατάξεων του Κανονισμού 
Λιμένα και των παραρτημάτων αυτού σε σχέση προς 
τη διεξαγωγή των πλοηγήσεων και όλων γενικά των 
συναφών διαταγών ή οδηγιών των προϊσταμένων του 
Π.Σ. Υπηρεσιών. 

γ) Παρέχει τις δέουσες οδηγίες και κατευθύνσεις για 
την εύρυθμη λειτουργία της Υπηρεσίας του Π.Σ., ενη¬ 
μερώνεται δε συνεχώς από τον πλοηγό Υπηρεσίας για 
τα πάσης φύσεως θέματα ή συμβάντα σχετικά προς τις 
πλοηγήσεις, τη διοίκηση και συμπεριφορά του προσω¬ 
πικού και γενικά για τη λειτουργία του Π.Σ.. 

δ) Ενημερώνεται για την εισερχόμενη στον Π.Σ. αλλη¬ 
λογραφία, παρέχει οδηγίες για την εκτέλεση των από 
αυτή απορρεουσών ενεργειών και υπογράφει τα σχετικά 
με τον Π.Σ. εξερχόμενα έγγραφα. 

ε) Θεωρεί κατά τα χρονικά διαστήματα, που έχουν 
ορισθεί από αυτόν, όλα τα βιβλία που αναφέρονται στο 
άρθρο 7 του Κανονισμού αυτού, ώστε να ενημερώνεται 
τακτικά για το περιεχόμενό τους. 

ζ) Παρακολουθεί την καλή εφαρμογή της διαδικασίας 
που καθορίζεται με το άρθρο 6 του παρόντα Κανονισμού 
για τη διενέργεια προμηθειών ή ανάθεση εργασιών του Π.Σ. 

η) Εγκρίνει τις αιτήσεις του Π.Σ. για προμήθειες ή 
ανάθεση εκτέλεσης εργασίας. 

θ) Εγκρίνει τις άδειες του προσωπικού Π.Σ. σύμφωνα 
με τις ανάγκες της Υπηρεσίας. 

2. Ο Λιμενάρχης μπορεί να ορίζει Αξιωματικό από 
τους υπηρετούντες υπό τις διαταγές του, ο οποίος θα 
βοηθά αυτόν στην εκτέλεση των καθηκόντων του, ως 
διοικητή του Σταθμού. 

3. Τον Διοικητή αναπληρώνει όταν βρίσκεται σε άδεια 
ή σε κάθε νόμιμη απουσία του, στα καθήκοντά του, 
ο νόμιμος αντικαταστάτης του Κεντρικού Λιμενάρχη 
Καλαμάτας για το λιμάνι της Καλαμάτας και ο νόμιμος 
αντικαταστάτης του Λιμενάρχη Πύλου για το λιμάνι 
της Πύλου. 

Άρθρο 10 
Υποδιοικητής 

1- Υποδιοικητής είναι υπεύθυνος έναντι του Διοικητού 
για την εύρυθμη λειτουργία και καλή διεξαγωγή της 
υπηρεσίας του Π.Σ. 

Ειδικότερα: 

α) Εκτελεί ταχέως και με επιμέλεια τις διαταγές του 
Λιμενάρχη για κάθε θέμα που σχετίζεται με τα καθήκο¬ 
ντα που του έχουν ανατεθεί με τον παρόντα κανονισμό. 

β) Υποχρεούται στην ακριβή εφαρμογή των περί 
Πλοηγικής Υπηρεσίας διατάξεων, των διατάξεων του 
Κανονισμού αυτού, των σχετικών με τις πλοηγήσεις 
διατάξεων του Κανονισμού Λιμένος και των παραρτη¬ 
μάτων αυτού καθώς και κάθε άλλης σχετικής διαταγής 
του Λιμενάρχη. 

γ) Εποπτεύει την καλή εκτέλεση των καθηκόντων του 
προσωπικού του Π.Σ. που καθορίζονται με τον παρόντα 
Κανονισμό και ελέγχει αν αυτά εκτελούνται με ακρίβεια 
και ευπρέπεια. 

δ) Ορίζει μετά την έγκριση του Διοικητή, τις φυλακές 
και τις ώρες εργασίας του προσωπικού του Π.Σ. και 
ρυθμίζει τον τρόπο διεξαγωγής της υπηρεσίας φυλακών 
και της ημερήσιας εργασίας. 

ε) Ελέγχει την κανονική προσέλευση και αναχώρηση 
του προσωπικού και είναι υπεύθυνος για την καλή τή¬ 
ρηση του βιβλίου παρουσίας. 

στ) Είναι υπεύθυνος για την τήρηση του βιβλίου απο- 
γραφής και την καταγραφή σ’ αυτό των επίπλων, σκευ¬ 
ών, μονίμων και φορητών συσκευών επικοινωνίας (\/ΗΡ), 
λοιπών οργάνων και γενικά όλων των απογραφομένων 
ειδών του Π.Σ. 

Επίσης μεριμνά για τη διαφύλαξη σε καλή κατάσταση 
όλων των εν λόγω ειδών, 

ζ) Παρακολουθεί την καλή τήρηση του βιβλίου υλικών 
αποθήκης και την κατανάλωση των αναλωσίμων υλικών 
και παρέχει οδηγίες για την κατάλληλη και μετά φει- 
δούς χρησιμοποίηση αυτών. 

η) Μερινά για την έγκαιρη αίτηση έγκρισης προμή¬ 
θειας υλικών προς ανανέωση της αποθήκης του Π.Σ. 
ώστε ουδεμία ανωμαλία να παρουσιάζεται στην καλή 
συντήρηση του Κτιρίου Π.Σ. και των πλωτών μέσων 
αυτού εφόσον διατίθεται. 

θ) Εποπτεύει για την καθαριότητα και συντήρηση τόσο 
του Κτιρίου του Π.Σ. όσο και των πλωτών μέσων αυτού 
και λαμβάνει τα προς τούτο επιβαλλόμενα μέτρα. 

ι) Μελετά τα ενδεδειγμένα μέτρα προς βελτίωση των 
συνθηκών λειτουργίας του Π.Σ. εργασίας προσωπικού 
καθώς και της συντήρησης και φύλαξης των πλωτών 
μέσων και του λοιπού υλικού γενικά, εισηγούμενος αυτά 
αρμοδίως. 

ια) Δεν μετέχει των φυλακών ενώ δύναται να διενεργεί 
πλοηγήσεις πλοίων όταν κατά την κρίση του απαιτείται. 

2. Ο Υποδιοικητής μεριμνά για την κατάλληλη εκπαί¬ 
δευση όλου του κατώτερου προσωπικού του Πλοηγικού 
Σταθμού ανεξαρτήτως ειδικότητας στη διακυβέρνηση 
των πλωτών μέσων του Σταθμού, στον έλεγχο καλής 
λειτουργίας των μηχανών του και τη συνήθη συντήρησή 
τους σύμφωνα με τις οδηγίες των κατασκευαστών, ώστε 
σε περίπτωση έκτακτης ανάγκης καθένας να μπορεί 
να εκτελεί και καθήκοντα οποιοσδήποτε άλλης ειδι¬ 
κότητας. 

Αρθρο 11 

Πλοηγός υπηρεσίας 

1. Εκτελεί υπηρεσία στον Π.Σ. κατά τη διάρκεια της 
οποίας πρέπει να είναι κάθε στιγμή έτοιμος να προ¬ 
σφέρει τις υπηρεσίες του στα υπό πλοήγηση πλοία. 
Προς τούτο οφείλει να συμμορφώνεται πλήρως με τις 
διαταγές και οδηγίες που δίδονται σ' αυτόν από τον 
Διοικητή, ευθύνεται δε για κάθε από υπαιτιότητά του 
απώλεια πλοηγικών δικαιωμάτων συνεπεία μη έγκαιρης 
παροχής απ’ αυτόν των πλοηγικών υπηρεσιών που του 
ζητήθηκαν. 

2. Ρυθμίζει την κίνηση των προς πλοήγηση πλοίων 
κατά τη διάρκεια της φυλακής του, έχοντας πάντοτε 
υπόψη του ότι απαγορεύεται η καθυστέρηση πλοήγη¬ 
σης πλοίων και κυρίως κρουαζιερόπλοιων, Τουριστικών, 
Πολεμικών του Π.Ν. ως και ξένων κρατών και άλλων 
ιδιαζούσης σημασίας πλοίων, δίνοντας πάντοτε σ' αυτά 
προτεραιότητα πλοήγησης. 

3. Να πλοηγεί τα πλοία καθ’ όλη τη διάρκεια της ημέ¬ 
ρας ή της νύκτας εφόσον κρίνεται ασφαλής η πλοήγηση 
από τον πλοηγό. 

4. Κατά την άφιξη των πλοίων να εξέρχεται από το 
λιμάνι Καλαμάτας σε απόσταση μισού μιλίου από το 
φανάρι εισόδου του λιμένα και για το λιμάνι της Πύλου 
μισό μίλι από την είσοδο του Όρμου Ναυαρίνου (εφό¬ 
σον οι καιρικές συνθήκες το επιτρέπουν). Το πέρας της 
πλοήγησης θεωρείται τη στιγμή που το πλοίο αγκυ¬ 
ροβολήσει, πρυμνοδετήσει ή παραβάλει με ασφάλεια. 


5. Κατά την αναχώρηση των πλοίων να εγκαταλείπει 
αυτά στα όρια της ανωτέρω παραγράφου. Εάν λόγω 
δυσμενών καιρικών συνθηκών η εκτός του λιμένα απο¬ 
βίβαση του πλοηγού είναι αδύνατη ή προκαλείται από 
αυτήν άμεσος κίνδυνος για την ασφάλεια του πλοίου ή 
τη ζωή του πλοηγού, επιτρέπεται κατόπιν προηγούμενης 
έγκρισης του Λιμενάρχη ο οποίος εκτιμά την υπάρχου- 
σα καιρική κατάσταση και με την συγκατάθεση του 
Πλοιάρχου του πλοηγούμενου πλοίου, η αποβίβαση του 
πλοηγού λίγο πριν την έξοδο του πλοίου από το λιμάνι 
Καλαμάτας ή από τον όρμο του Ναυαρίνου. 

6. Εάν διαπιστώσει ότι η κατάσταση του πλοίου λόγω 
υπερφορτώσεως ή αντικανονικής φόρτωσης ή ύπαρξης 
εύφλεκτων για τα οποία δεν έχει λάβει γνώση ο Π.Σ. ή 
από άλλη αιτία μπορεί να καταστήσει την πλοήγηση 
αυτού επικίνδυνη και να θέσει σε κίνδυνο την ασφάλεια 
του λιμένα ή των πλοίων που ελλιμενίζονται ή κινούνται 
μέσα σ' αυτόν, να ζητά επειγόντως και πριν την εκτέ¬ 
λεση της πλοήγησης τις οδηγίες της Λιμενικής Αρχής 
με τις οποίες πρέπει να συμμορφώνεται. 

7. Να υποδεικνύει στον Πλοίαρχο το σβήσιμο όλων 
των περιττών φώτων κατά την είσοδο και έξοδο του 
πλοίου καθώς και τη λήψη των μέτρων που επιβάλλονται 
από τους υπάρχοντες κανονισμούς και την έπαρση των 
σημάτων των σχετικών με την πλοήγηση, αγκυροβολιά, 
πρυμνοδέτηση ή παραβολή των πλοίων. 

8. Να παρέχει στον Πλοίαρχο τις αναγκαίες ή αιτού- 
μενες πληροφορίες ή οδηγίες σχετικά με τις διατάξεις 
του Κανονισμού Λιμένος, των υγειονομικών διατάξεων 
και του Κανονισμού αυτού. 

9. Να υποδεικνύει στον Πλοίαρχο κάθε πλοηγούμενου 
πλοίου που καταπλέει ή αποπλέει ότι απαγορεύεται αυ¬ 
στηρά η εντός της θαλάσσιας περιοχής του Π.Σ. απόρ¬ 
ριψη έρματος, τέφρας, υπολειμμάτων πετρελαιοειδών ή 
άλλων υλικών τα οποία δύναται με οποιοδήποτε τρόπο 
να προκαλέσουν τη ρύπανση του θαλάσσιου χώρου. 

10. Να αναφέρει το ταχύτερο προς τη Λιμενική Αρχή 
και να ζητεί οδηγίες για κάθε περίπτωση άρνησης του 
πλοιάρχου προς συμμόρφωση στην από αυτόν υποδει¬ 
κνυόμενη θέση αγκυροβολιάς, πρυμνοδέτησης ή παρα¬ 
βολής του πλοίου ή προς τις διατάξεις του Υγειονομικού 
κανονισμού, του Κανονισμού Λιμένος ή υπάρχουσες ει¬ 
δικές διατάξεις της Λιμενικής Αρχής. 

11. Κατά την πρόσληψη ρυμουλκών προς πλοήγηση 
πλοίου, να συμμορφώνεται με τις διατάξεις του άρθρου 
5 του παρόντα Κανονισμού. 

12. Να αναφέρει στον Διοικητή και σε επείγουσα ανά¬ 
γκη απευθείας στη Λιμενική Αρχή για κάθε εμπόδιο 
για την ναυσιπλοΐα που ήθελε υποπέσει στην αντίληψή 
του, για τυχόν άγκυρες που έχουν εγκαταλειφθεί από 
πλοίο, για μεταβολή του βυθού ή μετατόπιση σημα- 
ντήρων και γενικά για κάθε παρατηρούμενη ανωμαλία 
στην ναυσιπλοΐα. 

13. Να ειδοποιεί το ταχύτερο τη Λιμενική Αρχή για 
κάθε περίπτωση σοβαρού ναυτικού ατυχήματος ή άλ¬ 
λου ανώμαλου θαλάσσιου συμβάντος το οποίο ήθελε 
υποπέσει στην αντίληψή του. 

14. Με την επιστροφή του στον Π.Σ. να προβαίνει στην 
καταχώρηση στο ημερολόγιο κατάπλου και απόπλου 
πλοίων της γενόμενης πλοήγησης κάνοντας ιδιαίτερη 
μνεία για τα κατά πλοήγηση συμβάντα. 

15. Ο πλοηγός υπηρεσίας πρέπει να εκτελεί την υπη¬ 
ρεσία του σοβαρά, ψύχραιμα και χωρίς νευρικότητα ή 

φωνές. Οφείλει να συμπεριφέρεται ευπρεπώς προς τους 
πλοιάρχους των πλοίων, να είναι καθαρός, ευπαρουσί¬ 
αστος και αξιοπρεπής. 

16. Ο πλοηγός παραμένει επί του πλοίου τον απα¬ 
ραίτητο για την εκτέλεση της υπηρεσίας του χρόνου 
αμέσως μετά το τέλος του οποίου επιστρέφει στον 
Π.Σ. Σε περίπτωση αναβολής κατάπλου ή απόπλου ή 
άλλης αιτίας οφειλόμενης στο πλοίο ο χρόνος παρα¬ 
μονής του πλοηγού επί του πλοίου λογίζεται κατά τον 
υπολογισμό των πλοηγικών δικαιωμάτων ως υπερωρία. 
Η αδικαιολόγητη πρόσκληση πλοηγού για την πλοή¬ 
γηση πλοίου σε χρόνο πολύ νωρίτερα του ορισμένου 
απαγορεύεται. 

ΜΕΡΟΣ Δ 

ΤΕΛΙΚΕΣ ΔΙΑΤΑΞΕΙΣ 

Αρθρο 12 

Μίσθωση ιδιωτικών λέμβων 

Λόγω μη διάθεσης Πλοηγίδων ο Κεντρικός Λιμενάρ¬ 
χης Καλαμάτας και ο Λιμενάρχης Πύλου Διοικητές Π.Σ. 
ΚΑΛΑΜΑΤΑΣ, για το λιμένα Καλαμάτας και το λιμένα 
Πύλου αντίστοιχα, δύναται να προβαίνουν σε σύμβαση 
μίσθωσης ιδιωτικών λέμβων για τη μεταφορά του πλο¬ 
ηγού στα προς πλοήγηση πλοία, ύστερα από έγκριση 
του αρμόδιου Τμήματος Πλοηγικής Υπηρεσίας του ΥΝΑ. 

Άρθρο 13 

Μετά από τυχόν διάθεση Πλοηγίδας ή διαφόρων υλι¬ 
κών στο λιμάνι της Καλαμάτας ή Πύλου ο Κεντρικός 
Λιμενάρχης Καλαμάτας θα προβαίνει σε τροποποίηση/ 
προσαρμογή του παρόντος κανονισμού. 

Άρθρο 14 

Ποινικό και Πειθαρχικό Δίκαιο 

1. Η εκ μέρους οποιουδήποτε εκ του προσωπικού του 
Π.Σ. παράλειψη τήρησης των προβλεπομένων στον 
παρόντα κανονισμό υποχρεώσεων ή νομοθετικών ή 
διοικητικών διατάξεων που καθορίζουν ειδικές για το 
προσωπικό του Π.Σ. υποχρεώσεις, όπως και κάθε πρά¬ 
ξη αυτού που αντιβαίνει προς την επαγγελματική τιμή, 
αξιοπρέπεια και τις ηθικές και επαγγελματικές υποχρε¬ 
ώσεις και κυρίως η λήψη δώρου με οποιαδήποτε μορφή 
και για οποιοδήποτε λόγο τιμωρείται πειθαρχικώς κατά 
τις περί του Πειθαρχικού Δικαίου των μόνιμων υπαλλή¬ 
λων της Π.Υ. εκάστοτε ισχύουσες διατάξεις ως και τις 
διατάξεις περί του Πειθαρχικού Δικαίου των υπαλλή¬ 
λων του Δημοσίου και των Ν.Π.Δ.Δ. επιφυλασσόμενης 
βεβαίως και της εφαρμογής των διατάξεων του Π.Κ. 
όταν συντρέχει περίπτωση. 

2. Με απόφαση του Συμβουλίου Πλοηγικής Υπηρεσίας 
εγκρινόμενη υπό του Υ.Ν.Α. καταλογίζονται υποχρεω¬ 
τικούς εις βάρος των υπεύθυνων Πλοηγών τα τυχόν εξ 
αμελείας των, διαφυγόντα εκ του Κεφαλαίου Πλοηγικής 
Υπηρεσίας πλοηγικά δικαιώματα. 

Άρθρο 15 

Συμπληρωματικές διατάξεις 

1. Με διαταγές του Λιμενάρχη μπορούν να ρυθμί¬ 
ζονται και μέσα στα γενικά πλαίσια αυτού του Κα¬ 
νονισμού ειδικότερα καθήκοντα του προσωπικού και 
άλλες λεπτομέρειες σχετικές με τη διεξαγωγή της 
υπηρεσίας του Π.Σ. για τις οποίες δεν προβλέπει ρητά 
ο Κανονισμός αυτός. 


2. Η Λιμενική Αρχή αποφασίζει σε περίπτωση διαφο¬ 
ράς που ανακύπτει κατά την εφαρμογή του παρόντος 
Κανονισμού. 

3. Ορίζουμε ημερομηνία έναρξης ισχύος του Κανο¬ 
νισμού αυτού από την ημέρα δημοσίευσής του στην 
Εφημερίδα της Κυβερνήσεως. 

Καλαμάτα, 27 Οκτωβρίου 2014 

Ο Κεντρικός Λιμενάρχης 
Πλωτάρχης Λ.Σ. ΝΙΚΟΛΑΟΣ ΓΙΑΝΝΟΥΛΑΤΟΣ 

Η απόφαση αυτή μαζί με τον Κανονισμό να δημοσι- 
ευθεί στην Εφημερίδα της Κυβερνήσεως. 

Πειραιάς, 27 Οκτωβρίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. Μ8414.2/15/2014 (3) 

Έγκριση Κανονισμού διεξαγωγής υπηρεσίας 
του Πλοηγικού Σταθμού Κέρκυρας. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη τις διατάξεις: 

1. Της παραγράφου 2 του άρθρου 16 του Ν. 3142/1955 
«Περί Πλοηγικής Υπηρεσίας» (Α'43). 

2. Του από 28/1-26/2/1958 Β.Δ/τος «Περί εκτελέσεως 
του Ν. 3142/1955» (Α' 44) όπως ισχύει. 

3. Του άρθρου 2 του Α.Ν. 409/1968 «Περί τροποποιήσε- 
ως και συμπληρώσεως των περί πλοηγικής Υπηρεσίας 
διατάξεων». 

4. Τις διατάξεις του Ν.Δ. 477/1968 «Περί Συστάσεως 
Πλοηγικών Σταθμών καθορισμού περιοχής και οργανι¬ 
κής συνθέσεως προσωπικού αυτού» όπως ισχύει. 

5. Του Ν.Δ. 269/1974 «Περί του Πειθαρχικού Δικαίου 
των μονίμων υπαλλήλων της Πλοηγικής Υπηρεσίας» 
όπως ισχύει. 

6. Τον Ν. 4057 (ΦΕΚ 54Α/14-03-2012) «Πειθαρχικό Δίκαιο 
Δημοσίων Πολιτικών Διοικητικών Υπαλλήλων και Υπαλ¬ 
λήλων Νομικών Προσώπων Δημοσίου Δικαίου». 

7. Των άρθρων 6 και 9 ΓΚΛ 1 «περί ρυμουλκικών ερ¬ 
γασιών» (Β' 336/1993). 

8. Των άρθρων 181 έως 187 του Ν.Δ. 187/1973 «περί 
ΚΔΝΔ» (ΑΊ61). 

9. Του Π.Δ. 85/2012 «Ιδρυση και μετονομασία Υπουργείων, 
μεταφορά και κατάργηση Υπηρεσιών» (Α'141), όπως ισχύει. 

10. Του άρθρου 64 του Π.Δ. 103/2014 «Οργανισμός 
Υπουργείου Ναυτιλίας και Αιγαίου» (Α' 170). 

11. Την αριθ. πρωτ: Μ 8414.4/3/2014/02-07-2014 απόφαση 
ΥΝΑ/ΓΓΛΠΝΕ&ΝΕ /Π.Υ. 1° «Συγκρότηση Συμβουλίου Πλο¬ 
ηγικής Υπηρεσίας (ΣΠΥ)». (τυοδδ 415/18-07-2014). 

12. Την έγκριση της αριθ. 11/22-10-2014 γνωμοδότησης 
του Συμβουλίου Πλοηγικής Υπηρεσίας καθώς και την 
έγκριση του κανονισμού διεξαγωγής υπηρεσίας του 
Πλοηγικού Σταθμού Κέρκυρας, όπως τροποποιήθηκε 
από την Υπηρεσία. 

13. Την ανάγκη κατάρτισης κανονισμού διεξαγωγής 
υπηρεσίας του Πλοηγικού Σταθμού Κέρκυρας για την 
εύρυθμη λειτουργία του. 

14. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε τον Κανονισμό διεξαγωγής υπηρεσίας του 
Πλοηγικού Σταθμού Κέρκυρας. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΚΑΝΟΝΙΣΜΟΣ ΔΙΕΞΑΓΩΓΗΣ ΥΠΗΡΕΣΙΩΝ 
ΠΛΟΗΓΙΚΟΥ ΣΤΑΘΜΟΥ ΚΕΡΚΥΡΑΣ 

ΜΕΡΟΣ Α 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Ορισμοί συντμήσεων 

Οι πιο κάτω αναφερόμενοι όροι, εκφράσεις και συ¬ 
ντμήσεις έχουν την αντίστοιχα καθοριζόμενη έννοια: 

α) Υ.Ν.Α: Υπουργείο Ναυτιλίας και Αιγαίου ή Υπουργός 
Ναυτιλίας & Αιγαίου. 

β) Κ.Λ.Κ.: Κεντρικό Λιμεναρχείο Κέρκυρας ή Κεντρικός 
Λιμενάρχης Κέρκυρας 
γ) Π.Σ.Κ.: Πλοηγικός Σταθμός Κέρκυρας, 
δ) Π.Υ.: Πλοηγική Υπηρεσία 
ε) Τ.Κ.Ε.Π : Τοπικό Κλιμάκιο Επιθεώρησης Πλοίων 
στ) Σ.Π.Υ.: Συμβούλιο Πλοηγικής Υπηρεσίας 
ζ) Ν.Α.Σ.Κ.Ε.: Ναυτικός Σταθμός Κέρκυρας 

Αρθρο 2 

Σκοπός 

1. Ο παρόν κανονισμός καθορίζει την Ιεραρχία τα κα¬ 
θήκοντα του Π.Σ.Κ., τον τρόπο διεξαγωγής της υπη¬ 
ρεσίας αυτού καθώς και προβλεπόμενες πειθαρχικές 
κυρώσεις. 

2. Η ζώνη ευθύνης πλοηγικού Σταθμού ορίζεται η με¬ 
ταξύ του ακρωτηρίου Σιδηρονησίδας - Βίδου-όρμου 
Ποταμού και σε ακτίνα μισού (1/2) μιλίου από αυτών. 

Άρθρο 3 

Διοίκηση 

1. Ο Π.Σ.Κ. υπάγεται διοικητικά στις άμεσες διαταγές 
του Κ.Λ.Κ. 

2. Με διαταγές του Κ.Λ.Κ. μπορούν να ρυθμίζονται 
συμπληρωματικά και μέσα στα αναγραφόμενα από τον 
παρόντα κανονισμό γενικά πλαίσια, ειδικότερα καθή¬ 
κοντα του προσωπικού και λοιπές λεπτομέρειες που 
αφορούν τη διεξαγωγή της υπηρεσίας του ΠΣΚ περί 
των οποίων δεν προβλέπει ρητά ο παρόν κανονισμός. 

Αρθρο 4 
Προσωπικό 

1. Το κάτωθι προσωπικό του ΠΣΚ αποτελείται από 
τους: 

α) Αρχιπλοηγό, όταν υπάρχουν δύο Πλοηγοί Αρχιπλοη- 
γός λογίζεται ο αρχαιότερος επίσης και όταν υπάρχουν 
περισσότεροι 
β) Πλοηγούς 

γ) Κυβερνήτες Πλοηγίδων 

δ) Μηχανοδηγούς Πλοηγίδων 

ε) Ναύτες Πλοηγίδων (Λεμβούχους - Πρυμνοδέτες) 

2. Η πιο πάνω σειρά προσδιορίζει και την κατάσταση 
του Προσωπικού του Π.Σ.Κ. κατά ιεραρχική τάξη. 

3. Ο Αρχιπλοηγός και οι Πλοηγοί αποτελούν το ανώτε¬ 
ρο προσωπικό και οι υπόλοιποι το κατώτερο προσωπικό 
του Π.Σ.Κ. 

ΜΕΡΟΣ Β 

ΔΙΕΞΑΓΩΓΗ ΥΠΗΡΕΣΙΑΣ 

Αρθρο 5 

Υπηρεσία φυλακών 

1. Η υπηρεσία του Π.Σ.Κ είναι συνεχής όλο το 24ωρο 


και όλες τις ημέρες του χρόνου συμπεριλαμβανομένων 
των Κυριακών και αργιών και γίνεται κατά φυλακές με 
συνεχόμενο ή διακεκομμένο ωράριο ανάλογα με τις 
ανάγκες του λιμένα και του αριθμού του προσωπικού 
του Π.Σ.Κ. κατά τις νυχτερινές ώρες η υποχρέωση πα¬ 
ραμονής του προσωπικού στο λιμάνι τελειώνει μετά 
τον απόπλου ή κατάπλου του τελευταίου υπόχρεου σε 
πλοήγηση πλοίου. 

2. Η πλοήγηση των πλοίων, κατ’ αρχή γίνεται από την 
ανατολή μέχρι τη δύση του ηλίου. 

Επίσης η πλοήγηση κατά την νύχτα μπορεί να γίνει 
με έγκριση του Κ.Λ.Κ. μετά από εισήγηση του Πλοηγού 
φυλακής ανάλογα με τις ανάγκες των πλοίων και εφό¬ 
σον οι καιρικές συνθήκες και οι ευκολίες του λιμένα 
επιτρέπουν την ασφαλή και ακίνδυνη πλοήγηση. 

3. Σε κάθε φυλακή συμμετέχει ένας (1) Πλοηγός και κα¬ 
τώτερο προσωπικό σύμφωνα με αυτά που ορίζει ο Κ.Λ.Κ. 

4. Οι φυλακές του ανωτέρω και κατωτέρω προσωπικού 
καταρτίζονται από τον Αρχιπλοηγό για κάθε μήνα και 
εγκρίνονται από τον Κ.Λ.Κ. 

5. Οι πίνακες των φυλακών αναρτούνται σε εμφανές 
σημείο του Π.Σ.Κ. 

6. Η σύνθεση των φυλακών μπορεί να τροποποιηθεί 
εφόσον παρίσταται ανάγκη μετά από έγκριση του Κ.Λ.Κ. 

7. Εφόσον στον Π.Σ.Κ. υπηρετούν λιγότεροι από τέσσε¬ 
ρις (4) Πλοηγοί ο Αρχιπλοηγός συμμετέχει στις φυλακές 
τηρούμενων των κανόνων περί ιεραρχίας. 

8. Κατά τον καταρτισμό των φυλακών λαμβάνεται 
πρόνοια ώστε στους συμμετέχοντες σ’ αυτές να εξα¬ 
σφαλίζεται μια μέρα ανάπαυσης κάθε εβδομάδα εφόσον 
οι φυλακές εκτελούνται σε καθημερινή βάση 8ωρης 
διάρκειας. 

9. Το ελάχιστο πλήρωμα για την κίνηση των πλωτών 
μέσων του σταθμού καθορίζεται από τον Κ.Λ.Κ. ανάλο¬ 
γα με τις ανάγκες του Σταθμού σε συνδυασμό με τη 
δύναμη του προσωπικού, επιτρεπόμενης της κίνησης, 
σε περίπτωση ανάγκης και με μόνο τον κυβερνήτη ως 
πλήρωμα εφόσον τα χειριστήρια της μηχανής βρίσκο¬ 
νται στο χώρο πηδαλιουχίας. 

10. Το κατώτερο πλήρωμα των Πλοηγικών Σταθμών 
εκπαιδεύεται κατάλληλα με φροντίδα του Αρχιπλοη- 
γού ανεξαρτήτου ειδικότητας, σε θέματα διακυβέρνη¬ 
σης των πλωτών μέσων καθώς και στον έλεγχο καλής 
λειτουργίας και συνήθους συντήρησης των μηχανών 
σύμφωνα με τις σχετικές οδηγίες που περιλαμβάνονται 
στα σχετικά εγχειρίδια κατασκευαστών, ώστε το σε 
περίπτωση ανάγκης να μπορούν να τους ανατίθενται 
και καθήκοντα οποιοσδήποτε άλλης ειδικότητας. 

Αρθρο 6 

Πρόσληψη ρυμουλκών κατά τις πλοηγήσεις 

1. Η χρησιμοποίηση ρυμουλκού είναι υποχρεωτική για 
τα πλοία σύμφωνα με τις εκάστοτε διατάξεις του Γ ενι¬ 
κού και τους Ειδικούς Κανονισμούς Λιμένα. 

2. Η πρόσληψη ρυμουλκών κατά τις ισχύουσες διατά¬ 
ξεις είναι υποχρεωτική για πλοία άνω των 1.000 ΚΟΧ 
(2.500 οχ). 

3. Επιτρέπεται η χρησιμοποίηση ρυμουλκών και στα 
πλοία χωρητικότητας μικρότερης των 1.000 ΚΟΧ (2.500 
οχ), εφόσον ζητηθεί από τον Πλοίαρχο ή τον πράκτορα 
του πλοίου. 

4. Επιτρέπεται η χρησιμοποίηση άνω του ενός (01) 
ρυμουλκών εφόσον ζητηθεί αυτό από τον Πλοίαρχο ή 

τον Πράκτορα του πλοηγούμενου πλοίου. Προς τούτο 
ο Πλοίαρχος συμπληρώνει ιδιοχείρως και υπογράφει 
στις δηλώσεις Πλοιάρχου κατάπλου και απόπλου, υφι¬ 
στάμενη ένδειξη περί του αριθμού των ρυμουλκών, η 
οποία και επιβεβαιώνει το αίτημά του. Η δήλωση αυτή 
παραδίδεται από τον Πλοηγό στην υπηρεσία του Π.Σ.Κ. 
και τον απαλλάσσει της ευθύνης. 

5. Ο προσδιορισμός του αριθμού των ρυμουλκών και 
η απαιτούμενη ιπποδύναμη κάθε χρησιμοποιημένου ρυ¬ 
μουλκού για ρυμούλκηση πλοίου, ανήκει στην αρμοδι¬ 
ότητα του πλοιάρχου του πλοίου, ο οποίος οφείλει να 
λάβει υπόψη τις ανάγκες ασφαλούς ρυμούλκησης και 
ιδιαιτέρως τις ελλιγκτικές ικανότητες του πλοίου, την 
κατάσταση φόρτωσής του, τις επικρατούσες καιρικές 
συνθήκες και τις εν γένει συνθήκες του Λιμένα. 

6. Εφόσον ο Πλοίαρχος του υπό Πλοήγηση πλοίου 
αρνηθεί την χρησιμοποίηση περισσοτέρων από ένα 
(01) ρυμουλκών παρά την προς τούτο δικαιολογημένη 
ανάγκη και από την άρνηση αυτή ανακύπτει κίνδυνος 
πρόκλησης ζημιών στο υπό πλοήγηση πλοίο ή σε άλλα 
πλοία ή στις λιμενικές εγκαταστάσεις, ο Πλοηγός οφεί¬ 
λει πριν την πλοήγηση να αναφερθεί στον προϊστάμενό 
του και στη λιμενική αρχή για λήψη οδηγιών με τις 
οποίες πρέπει να συμμορφώνεται. 

7. Σε κάθε περίπτωση, ο πλοηγός δεν ευθύνεται για 
πράξεις και παραλήψεις του πλοιάρχου ο οποίος δεν 
λαμβάνει υπόψη τις υποδείξεις και συμβουλές του σε 
ότι αφορά την ασφαλή πλοήγηση του πλοίου. 

Αρθρο 7 
Πλωτά μέσα 

1. Οι πλοηγίδες και γενικά τα βοηθητικά σκάφη του 
Π.Σ.Κ. πρέπει να είναι εξωτερικά χρωματισμένα με μαύρο 
χρώμα με λευκή ζώνη πλάτους δέκα (10) εκατοστά του 
μέτρου, το άνω όριο της οποίας βρίσκεται 15 εκ. του 
μέτρου κάτω του άνω χείλους του περιτοναίου. 

Οι υπερκατασκευές πρέπει να είναι χρωματισμένες 
με λευκό χρώμα και στις πλευρές να αναγράφεται με 
λευκό χρώμα η λέξη «ΡΙΙΟΤ». 

2. Οι πλοηγίδες όταν βρίσκονται σε κίνηση φέρουν στην 
πρύμνη την εθνική σημαία και επί του ιστού ή του επιστη- 
λίδιου στην πλώρη το σήμα της πλοηγικής Υπηρεσίας. 

3. Κατά τη διάρκεια της νύχτας οι Πλοηγίδες φέρουν 
τα προβλεπόμενα από το Διεθνή Κανονισμό προς απο¬ 
φυγή σύγκρουσης πλοίων φώτα. 

4. Όλα τα πλωτά μέσα του Π.Σ.Κ. πρέπει να είναι 
εφοδιασμένα τα απαραίτητα σωστικά και πυροσβεστικά 
μέσα σύμφωνα με τις ισχύουσες κάθε φορά διατάξεις. 

5. Τα πλωτά μέσα ασφαλίζονται κατά τη νύχτα στο 
πλέον ασφαλές και πρόσφορο σημείο του λιμανιού με 
ευθύνη του κυβερνήτη φυλακής. 

6. Τα πλωτά μέσα των Πλοηγικών Σταθμών επιθεω¬ 
ρούνται τουλάχιστον μία φορά τον χρόνο από το Τοπικό 
Κλιμάκιο Επιθεώρησης Εμπορικών Πλοίων του Κ.Λ.Κ. 

Μετά από κάθε επιθεώρηση συντάσσεται σχετικό 
πρακτικό για κάθε πλωτό, στο οποίο αναγράφονται 
τυχόν απαραίτητες εργασίες ή επισκευές που πρέπει 
να γίνουν, το οποίο υποβάλλεται στο αρμόδιο τμήμα 
Πλοηγικής Υπηρεσίας του Υ.Ν.Α. 

Αρθρο 8 

Προμήθεια και ανάθεση εργασιών 

1. Οι απαραίτητες προμήθειες υλικών, σκευών κ,λ.π. ή 


η ανάθεση κάθε φύσεως εργασίας για τις ανάγκες του 
Π.Σ.Κ. και των πλωτών μέσων αυτού γίνονται σύμφωνα 
με αυτά που προβλέπουν οι σχετικές διατάξεις του Δη¬ 
μόσιου Λογιστικού και οι κανονισμοί περί προμηθειών, 
εκτέλεσης εργασιών και καθορισμού δικαιολογητικών 
για κάθε περίπτωση. 

2. Η αίτηση για ενέργεια προμήθειας ή για ανάθεση 
- εκτέλεσης εργασίας συντάσσεται έγκαιρα από τον 
Αρχιπλοηγό του Π.Σ.Κ. συνοδευόμενη από προϋπολογι¬ 
σμό της αιτούμενης δαπάνης κ,λ.π δικαιολογητικά όπως 
ορίζονται από τις ισχύουσες διατάξεις και αφού εγκριθεί 
από τον Κ.Λ.Κ. υποβάλλεται στο ΥΝΑ/τμήμα Πλοηγικής 
Υπηρεσίας για έγκριση. 

3. Η παραλαβή, ποιοτική και ποσοτική κατά περίπτω¬ 
ση όπως ορίζει η κείμενη νομοθεσία, της προμήθειας 
διαφόρων αγαθών - υλικών κ.λ.π ή η βεβαίωση- πιστο¬ 
ποίηση πραγματοποίησης παραλαβής ή ποιοτικής πα¬ 
ραλαβής εκτέλεσης εργασιών, πραγματοποιείται από 
επιτροπή που συγκροτείται μετά από Ημερήσια Διαταγή 
του Κ.Λ.Κ. 

Αρθρο 9 
Τήρηση βιβλίων 

1. Στον Π.Σ.Κ. τηρούνται τα πιο κάτω βιβλία: 

α) Ημερολόγιο κατάπλου απόπλου πλοίων, στο οποίο 
καταχωρούνται τα συμβάντα στη διάρκεια των πλοηγή¬ 
σεων, διάφορα στοιχεία που αναγκαιούν στην Υπηρεσία 
του Π.Σ.Κ. και έχουν σχέση με τις πλοηγήσεις ως και οι 
προβλεπόμενες από τις διατάξεις του παρόντα κανο¬ 
νισμού προβλεπόμενες εγγραφές. 

β) Βιβλίο κίνησης πλοηγίδων στο οποίο καταχωρού- 
νται στοιχεία που έχουν σχέση με τις κινήσεις τους, 
όπως επίσης και κάθε σχετικό συμβάν που έχει σχέση 
με την κατάστασή τους, ζημιές, φθορές, συντήρηση, 
καθαριότητα, παραλαβές υλικών-καυσίμων, λιπαντικών, 
εργασιών κ.λ.π.). 

γ) Βιβλίο παρουσίασης προσωπικού στο οποίο ανα¬ 
γράφονται οι ώρες προσέλευσης και αναχώρησης του 
προσωπικού του Π.Σ.Κ. 

δ) Βιβλίο απογραφής στο οποίο καταχωρούνται τα 
πάσης φύσεως απογραφόμενα είδη του Π.Σ.Κ. 

ε) Βιβλίο υλικών αποθήκευσης που παρακολουθείται 
η κίνηση των αναλώσιμων υλικών. 

στ) Βιβλίο απογραφής και επισκευών πλοηγίδων. 

2. Δεν αποκλείεται η τήρηση και άλλων, πέρα των 
αναφερομένων στην προηγούμενη παράγραφο, βιβλίων 
και στοιχείων τα οποία ήθελαν κριθεί αναγκαία για την 
καλύτερη παρακολούθηση της διεξαγωγής της υπηρε¬ 
σίας του Π.Σ.Κ. Τα βιβλία αυτά θα προκαθορίζονται από 
τον Αρχιπλοηγό μετά από έγκριση του Κ.Λ.Κ. 

Μέρος Γ' 

Αρθρο 10 

Γ ενικές υποχρεώσεις προσωπικού 

1. Το προσωπικό του Π.Σ.Κ. ανώτερο και κατώτερο 
οφείλει να εκτελεί με προθυμία και επιμέλεια τα προ¬ 
βλεπόμενα από τον παρόντα Κανονισμό καθήκοντά του 
και να υπακούει στις νόμιμες διαταγές που δίδονται σε 
αυτό από τους αρμόδιους. 

2. Τα προκαθορισμένα από τον παρόντα Κανονισμό 
καθήκοντα του προσωπικού του Π.Σ.Κ. αναφέρονται εν¬ 
δεικτικά. Ο Αρχιπλοηγός μπορεί να αναθέτει σε καθένα 
από το προσωπικό καθήκοντα σχετικά με την ειδικό- 

τητά του που κρίνονται απαραίτητα για την καλύτερη 
διεξαγωγή της Υπηρεσίας. 

3. Το προσωπικό του Π.Σ.Κ. πρέπει να προσέρχεται κα¬ 
νονικά κατά τις ημέρες και ώρες έναρξης της εργασίας 
ή φυλακής και αποχωρεί μετά το τέλος της εργασίας 
ή της φυλακής. Οι ώρες προσέλευσης και αποχώρησης 
θα βεβαιώνεται με την υπογραφή του κάθε ένα από το 
προσωπικό στο βιβλίο που προβλέπει ο Κανονισμός 
αυτός σύμφωνα με το άρθρο 9 παρ. 1(γ). 

4. Απαγορεύεται η απουσία του προσωπικού από τη 
φυλακή του κατά τις εργάσιμες ώρες χωρίς την άδεια 
του Αρχιπλοηγού ή του Πλοηγού φυλακής. 

5. Το προσωπικό του Π.Σ.Κ. οφείλει να συμμορφώνεται 
με τις διατάξεις του Κανονισμού Λιμένα, των ειδικών 
κανονισμών και των διαταγών της Λιμενικής Αρχής. 

6. Κάθε ένας από το προσωπικό του Π.Σ.Κ. οφείλει 
να συμπεριφέρεται με ευγένεια άμεσα ή έμμεσα σχε- 
τιζόμενο με την πλοήγηση πλοίων ή με οποιοδήποτε 
συναλλασσόμενο με την υπηρεσία. Αιτήματα ιδιωτών μη 
συμβιβαζόμενα με τις υφιστάμενες διατάξεις και τους 
κανονισμούς, ή απρεπής συμπεριφορά αυτών έναντι 
οιουδήποτε από το προσωπικό του Π.Σ.Κ. πρέπει να 
αναφέρεται το ταχύτερο ιεραρχικά προς τον Κ.Λ.Κ. 
μέσω του Αρχιπλοηγού και σε απουσία αυτού μέσω 
του Πλοηγού υπηρεσίας για τη λήψη των αναγκαίων 
νομίμων μέτρων. 

7. Απαγορεύεται η προσέλευση για ανάληψη υπηρεσί¬ 
ας σε κατάσταση μέθης, ή χρήση οινοπνεύματος κατά 
τη διάρκεια της φυλακής και η χαρτοπαιξία. Υπεύθυνος 
είναι ο Πλοηγός φυλακής που υποχρεούται να θέσει 
εκτός υπηρεσίας τον παραβάτη και να τον αναφέρει 
στον Αρχιπλοηγό Κ.Λ. Κέρκυρας. 

8. Απαγορεύεται η λήψη ή η απαίτηση δώρου ή αμοι¬ 
βής για προσφερθείσες ή μέλλουσες να προσφερθούν 
υπηρεσίες. 

9. Το προσωπικό του Π.Σ.Κ. κατά την εκτέλεση της 
υπηρεσίας του πρέπει να είναι ενδεδυμένο με ευπρέπεια 
και να φέρει την κεκανονισμένη στολή εφόσον αυτό 
προβλέπεται από τις ισχύουσες διατάξεις. 

10. Το προσωπικό του Π.Σ.Κ. για οποιοδήποτε πα¬ 
ράπονο ή αίτημα απευθύνεται στον Αρχιπλοηγό και 
σε απουσία αυτού στον Πλοηγό φυλακής και εάν δεν 
ικανοποιηθεί αναφέρεται στο ΓΓΛΛΠΝΕ/ΠΥ. Η αναφο¬ 
ρά ενδείκνυται να γίνει καταρχήν προφορικά και στη 
συνέχεια εγγράφως προς ΥΝΑ δια του Κ.Λ.Κέρκυρας 
σύμφωνα με τις ισχύουσες κάθε φορά διατάξεις. 

11. Εκτός από τις πιο πάνω απαγορεύσεις και υποχρε¬ 
ώσεις κάθε ένας από το προσωπικό του Π.Σ.Κ. πρέπει να 
τηρεί με ακρίβεια τις διατάξεις περί Πλοηγικής Υπηρεσί¬ 
ας και τις σχετικές διατάξεις του Δημοσιοϋπαλληλικού 
Κώδικα. 

Αρθρο 11 

Καθήκοντα Αρχιπλοηγού Π.Σ.Κ. 

1. Ο Αρχιπλοηγός Π.Σ.Κ. έχει τις παρακάτω αρμοδι¬ 
ότητες: 

α) Υποχρεούται στην ακριβή εφαρμογή των περί Πλο¬ 
ηγικής Υπηρεσίας κείμενων διατάξεων γενικά και του 
παρόντος Κανονισμού στην ταχεία και επιμελή εκτέλεση 
των διαταγών του ΥΝΑ ως και στη συνεχή παρακολού¬ 
θηση και επίβλεψη όλου του προσωπικού του Π.Σ.Κ. και 
αναφέρει προς τον Κ.Λ.Κ. κάθε τυχόν παρατηρούμενη 
ανωμαλία. 


β) Είναι υπεύθυνος έναντι του Κ.Λ.Κ. για την εύρυθμη 
λειτουργία του Π.Σ.Κ. και την καλή διεξαγωγή της υπη¬ 
ρεσίας αυτού. Επιμελείται σε συνεργασία με τον αρμό¬ 
διο Αξιωματικό Λ.Σ. του Κ.Λ.Κ για την καταχώρηση στο 
βιβλίο απογραφής και τη φύλαξη των επίπλων, σκευών 
οργάνων και λοιπών ειδών απογραφής του Π.Σ.Κ. και 
της καλής συντήρησης των πλωτών μέσων αυτού και 
μελετά και εισηγείται κάθε φορά σχετικά μέτρα για την 
καλή συντήρησή τους. 

γ) μεριμνά για την έγκαιρη αίτηση έγκρισης προμή¬ 
θειας υλικών ώστε ουδεμία ανωμαλία να παρουσιάζε¬ 
ται στην καλή λειτουργία και συντήρησης των πλωτών 
μέσων. 

δ) Εποπτεύει και παρακολουθεί την κίνηση των ανα¬ 
λώσιμων και των υλικών της αποθήκης και αναθέτει 
στον Κυβερνήτη ή Μηχανοδηγό την τήρηση του βιβλίου 
των παραπάνω υλικών κατά κλάδο. Εποπτεύει επίσης 
την καθαριότητα και καλή λειτουργία των πλωτών και 
χερσαίων μέσων. 

ε) Τηρεί το βιβλίο παρουσίας στο οποίο αναγράφε¬ 
ται η ώρα προσέλευσης για υπηρεσία και αναχώρησης 
του προσωπικού με επιβεβαίωση δια της υπογραφής 
του καθένα και μεριμνά για την εβδομαδιαία θεώρησή 
του από τον Κ.Λ.Κ. Εάν ο Αρχιπλοηγός μετέχει των 
φυλακών, το βιβλίο τηρείται από τον εκάστοτε Πλοηγό 
φυλακής, μελετά τα ενδεδειγμένα μέτρα για βελτίωση 
των συνθηκών λειτουργίας του Π.Σ.Κ. ενδιαίτησης και 
εργασίας του προσωπικού, συντήρησης και φύλαξης 
των πλωτών και χερσαίων μέσων του Π.Σ.Κ. και ειση- 
γείται προς τούτο αρμοδίως. 

στ) Ο Αρχιπλοηγός αφού ενημερωθεί για συμβάν ή 
έκτακτο περιστατικό σχετικό με τη λειτουργία της υπη¬ 
ρεσίας επιλαμβάνεται σχετικά ακόμη και στην περίπτω¬ 
ση που ήδη αντιμετωπίζεται από τον Πλοηγό φυλακής. 

Αρθρο 12 

Καθήκοντα Πλοηγού φυλακής 

1. Για την εφαρμογή των προβλεπόμενων διατάξεων 
ως Πλοηγός νοείται και ο μετέχων στις φυλακές Αρ- 
χιπλοηγός. 

2. Οι Πλοηγοί υποχρεούνται να είναι σε κάθε στιγμή 
έτοιμοι να προσφέρουν τις υπηρεσίες τους στο προς 
πλοήγηση πλοίο κατά διάρκεια της φυλακής τους. 

3. Ο Πλοηγός φυλακής είναι ο προϊστάμενος φυλακής 
και ευθύνεται για την ομαλή διεξαγωγή αυτής και για 
τις εκτελούμενες πλοηγήσεις. 

Συμμορφώνεται με τις διατάξεις του παρόντος και 
τις εκδιδόμενες διαταγές και οδηγίες του Αρχιπλοηγού 
του Κ.Λ.Κ. 

4. Ελέγχει την κανονική προσέλευση, παραμονή και 
αποχώρηση του προσωπικού φυλακής και αναγράφει 
τυχόν παρατηρήσεις στο ημερολόγιο του Π.Σ.Κ. 

5. Σε περίπτωση φόρτου εργασίας και όταν αυτό χρει¬ 
αστεί μπορεί να καλεί τον εφεδρικό Πλοηγό για βοήθεια 
σε Πλοηγήσεις δίνοντας προτεραιότητα σε επιβατικά 
τουριστικά, πολεμικά, ιδιάζουσας σημασίας πλοία κ.λ.π. 

Επιβλέπει κατά τη διάρκεια της φυλακής του, την καλή 
λειτουργία των πλωτών μέσων και συσκευών επικοινω¬ 
νίας νΗΕ του Π.Σ.Κ. 

Είναι υπεύθυνος για την κανονική τήρηση του ημερο¬ 
λογίου Π.Σ.Κ. το οποίο συμπληρώνει και υπογράφει με 
το τέλος της φυλακής του. 

6. Σε περίπτωση κατά την οποία οι Πλοηγοί διαπιστώ- 

σουν ότι οποιοδήποτε πλοίο που φαίνεται να ακολουθεί 
επικίνδυνη πλεύση ή βρίσκεται σε προφανή κίνδυνο ή 
ζητά βοήθεια πρέπει να πλησιάζουν σ'αυτό προσφέρο- 
ντες τις υπηρεσίες τους. 

7. Σε οποιαδήποτε ώρα της ημέρας ή νύχτας κατά την 
άφιξη των προς πλοήγηση πλοίων οι Πλοηγοί πρέπει να 
εξέρχονται του λιμένα Κέρκυρας και μέχρι αποστάσεως 
% Ναυτικού μιλίου από ανατολικό άκρο της Ν. Βίδο. 

Επίσης κατά την αναχώρηση υποχρεούνται να εγκα¬ 
ταλείπουν αυτά σε θέση ευρισκόμενη πέρα από κάθε 
κίνδυνο. 

8. Οι Πλοηγοί με την επιβίβασή τους επί των πλοίων 
πρέπει να πληροφορούνται από τον Πλοίαρχο το βύθι¬ 
σμα, τις ελλικτικές ικανότητες και τα ελαττώματα του 
πλοίου ως και το λιμάνι προέλευσης. 

9. Οι Πλοηγοί πρέπει να υποδεικνύουν στον Πλοίαρχο 
κάθε πλοηγούμενου πλοίου καταπλέοντος ή αποπλέο- 
ντος ότι δεν πρέπει να απορρίπτουν το έρμα εντός της 
απαγορευμένης από την Ελληνική νομοθεσία ή διεθνείς 
συμβάσεις θαλάσσιας περιοχής, ούτε άλλα αντικείμενα, 
τέφρα, υπολείμματα πετρελαίου κλπ υγρών καυσίμων, 
γνωρίζοντας στον Πλοίαρχο ότι η απόρριψη επιτρέπεται 
μόνο σε περιοχές που ορίζονται από την οικεία διεθνή 
σύμβαση περί αποφυγής ρύπανσης των θαλασσών και 
ότι οπωσδήποτε απαγορεύεται κοντά σε ακτές και κλει¬ 
στές θάλασσες. 

10. Να υποδεικνύουν στους Πλοιάρχους το σβήσιμο 
των περιττών φώτων κατά τον είσπλου και έκπλου των 
πλοίων τους. 

11. Να συμπεριφέρονται με ευπρέπεια προς τους Πλοι¬ 
άρχους των πλοηγούμενων πλοίων, να είναι καθαροί, 
ευπαρουσίαστοι και αξιοπρεπείς, να φέρουν την κεκα- 
νονισμένη στολή και να εκτελούν την υπηρεσία τους με 
ψυχραιμία χωρίς νευρικότητα και φωνές αξιώνοντας την 
ανάλογη συμπεριφορά και από το κατώτερο προσωπικό 
της Πλοηγικής Υπηρεσίας. 

12. Σε περίπτωση άρνησης των Πλοιάρχων, να αγκυ¬ 
ροβολήσουν στην υποδεικνυόμενη από αυτούς θέση η 
οποία καθορίζεται από τη Λιμενική Αρχή, ως επίσης και 
να συμμορφωθούν προς τις διατάξεις του κανονισμού 
λιμένα και του Υγειονομείου και τις ειδικές διαταγές της 
Λιμενικής Αρχής, να αναφέρουν περί τούτου αμέσως, 
μετά την αποβίβασή τους, στη Λιμενική Αρχή. 

13. Να παρέχουν στο Πλοίαρχο τις αναγκαίες ή απαι- 
τούμενες απ' αυτόν πληροφορίες ή οδηγίες σχετικές με 
τις διατάξεις του Κανονισμού Λιμένα, του Υγειονομείου 
και τους παρόντος Κανονισμού. 

14. Απαγορεύεται στους πλοηγούς να εγκαταλείπουν 
τα πλοηγούμενα από αυτούς πλοία κατά τον κατάπλου 
μεν αυτών προ της αγκυροβολιάς, πρόσδεσης πρυμνή¬ 
σιων ή παραβολής ανάλογα με τη περίπτωση, κατά 
τον απόπλου δε πριν ή όταν βρεθούν αυτά σε ανοικτή 
θάλασσα και εκτός κινδύνου. 

15. Για τη χρησιμοποίηση περισσοτέρων του ενός (1) 
ρυμουλκών να τηρούνται με ακρίβεια οι προϋποθέσεις 
του άρθρου 6 του παρόντος Κανονισμού και του Κα¬ 
νονισμού Λιμένα. 

16. Να παραμένουν στο πλοίο τον απαραίτητο χρόνο 
για την εκτέλεση της πλοήγησης και να επιστρέφουν 
μετά το τέλος αυτής στο Πλοηγικό Σταθμό. Εάν λόγω 
αναβολής απόπλου ή άλλης αιτίας ο Πλοηγός αναγκα¬ 
στεί να παραμείνει επί του πλοίου χωρίς απασχόλη¬ 
ση τότε εφαρμόζονται τα περί υπερωρίας οριζόμενα, 


σύμφωνα με τις ισχύουσες διατάξεις. Η αδικαιολόγητη 
πρόσκληση Πλοηγού για πλοήγηση πλοίου σε χρόνο 
πολύ νωρίτερα από τον ορισθέντα, απαγορεύεται. 

17. Στην περίπτωση κατά την οποία το υπό πλοήγηση 
πλοίο δεν είναι υγειονομικά ελεύθερο και μετά από 
προηγούμενη συνεννόηση με την υγειονομική Αρχή, 
οδηγείται από τον Πλοίαρχο, ή σε ειδική περίπτωση 
μη επιβίβασης του Πλοηγού από την πλοηγίδα, στον 
τόπο της κάθαρσης ή στο οριζόμενο από την Λιμενι¬ 
κή Αρχή σημείο, τηρούμενων σε κάθε περίπτωση των 
υγειονομικών και Λιμενικών Κανονισμών. 

18. Να αναφέρουν στη λιμενική Αρχή για τυχόν εγκα- 
ταλειφθείσες άγκυρες στα πλοία, για κάθε εμπόδιο που 
παρατηρείται και αφορά την ναυσιπλοΐα, περί μετα¬ 
βολής του βυθού, μετατόπισης σημαντήρων και κάθε 
παρατηρούμενη ανωμαλία ναυτικής φύσεως. Για τα 
παραπάνω είναι υποχρεωμένοι να ενημερώνουν τον 
Αρχιπλοηγό. 

19. Εάν οι Πλοηγοί κατά την άνοδό τους επί των 
πλοίων για πλοήγησή τους αντιλαμβάνονται ελλείψεις 
ή ανωμαλίες επηρεάζουζες την ασφάλεια του πλοίου 
και των επιβαινόντων (π.χ υπερφόρτωση, καταφανείς 
παραβάσεις της 30ΕΑ5 κ.λ.π.) ή διαπιστώνουν ρύπανση 
προκαλούμενη από το πλοηγούμενο πλοίο, οφείλουν να 
το αναφέρουν αμέσως στο Κ.Λ.Κ. για λήψη των απα¬ 
ραιτήτων μέτρων. 

20. Οι Πλοηγοί κατά την άνοδό τους επί των πλοίων, 
εφόσον διαπιστώσουν παραβάσεις του Κεφ.ν Καν.17 
της Διεθνούς Σύμβασης «περί ασφάλειας ανθρώπινης 
ζωής εν θαλάσση» «περί κλιμάκων Πλοηγών» (κακή κα¬ 
τάσταση κλίμακας, αντικανονικές διαστάσεις κ,λ.π.) θα 
αναφέρονται στο Κ.Λ.Κ. για επιβολή κυρώσεων κατά 
των υπευθύνων Πλοιάρχων. 

21. Μεριμνούν για την μετά προσοχής, συμπλήρωση 
των δηλώσεων Πλοιάρχου είσπλου ή έκπλου, προς απο¬ 
φυγή απώλειας εισπράξεως πλοηγικών δικαιωμάτων 
τις οποίες και παραδίδουν στον αρμόδιο Υπόλογο του 
Κ.Λ.Κ. 

22. Η μέθη από το προσωπικό κατά τη διάρκεια φυλα¬ 
κής του ή της ανάληψης υπηρεσίας σε κατάσταση μέθης 
αποτελεί πειθαρχικό παράπτωμα και έχει εφαρμογή, 
«Πειθαρχικό Δίκαιο μονίμων υπαλλήλων της Πλοηγι¬ 
κής Υπηρεσίας», ως και οι διατάξεις του «Πειθαρχικού 
Δικαίου Δημοσίων Πολιτικών Διοικητικών Υπαλλήλων 
και Υπαλλήλων Νομικών Προσώπων Δημοσίου Δικαίου», 
όπως ισχύει κάθε φορά, επιφυλασσομένης βέβαια και 
της εφαρμογής των διατάξεων του Π.Κ. όταν συντρέχει 
περίπτωση. 

23. Ο Πλοηγός φυλακής είναι υπεύθυνος για την τυχόν 
απώλεια πλοηγικών δικαιωμάτων, εάν με την εμφάνιση 
του πλοίου ή την έγκαιρη ειδοποίηση εκ μέρους των 
ενδιαφερομένων, δεν προσέλθει έγκαιρα για πλοήγηση. 

Με απόφαση του Σ.Π.Υ. εγκρινόμενης από το ΥΝΑ 
μπορεί να καταλογισθούν σε βάρος των υπευθύνων τα 
από αμέλεια διαφυγόντα του Ταμείου της Π.Υ. πλοηγικά 
δικαιώματα. 

Αρθρο 13 

Κυβερνήτες Πλοηγίδων 

1. Οι Κυβερνήτες Πλοηγίδων είναι υπεύθυνοι για την 
καλή λειτουργία, ασφαλή διακυβέρνηση των πλοηγίδων 
επί των οποίων επιβαίνουν και επιμελούνται της καλής 
συντήρησης και εμφάνισης γενικά αυτών. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


37741 


Επίσης μεριμνούν όπως οι Πλοηγίδες έχουν πλήρη και 
σε καλή κατάσταση τα εξαρτήματα και τα εφόδιά τους 
για άμεση και ασφαλή χρήση και εκτελούν εργασίες 
πρόσδεσης και απόδεσης των πλοίων μετά από σχετική 
εντολή Λιμενάρχη ή του Αρχιπλοηγού. 

2. Εφόσον της Πλοηγίδος επιβαίνει Πλοηγός οι Κυ¬ 
βερνήτες υπακούουν στις διαταγές που έχουν σχέση 
με τον προορισμό της πλοηγίδος. 

3. Οι Κυβερνήτες υποχρεούνται σε κανονική τήρηση 
του ημερολογίου κίνησης πλοηγίδων συμπληρώνουν δε 
τούτο σύμφωνα προς τα οριζόμενα στο άρθρο 09 του 
παρόντος Κανονισμού. 

4. Οι κυβερνήτες μετέχουν των φυλακών σύμφωνα με 
τον καταρτιζόμενο πίνακα ή εκτελούν ημερήσια εργασία 
συντήρησης πλωτών μέσων όποτε ορισθούν προς τούτο 
από τον Αρχιπλοηγό. 

Άρθρο 14 
Μηχανοδηγοί 

1. Οι μηχανοδηγοί είναι υπεύθυνοι για την καλή λει¬ 
τουργία, συντήρηση και καθαριότητα των μηχανών των 
πλωτών μέσων του Π.Σ.Κ. υποχρεούνται δε να εκτελούν 
κάθε εργασία που θα ανατίθεται σε αυτούς, συντήρη¬ 
σης ή επισκευής μηχανών, η εκτέλεση της οποίας θα 
είναι κατά την κρίση του Αρχιπλοηγού δυνατή με τα 
διατιθέμενα μέσα στον Π.Σ.Κ. μέσα, καθώς και εργασίες 
πρόσδεσης και απόδεσης των πλοίων μετά από σχετική 
εντολή του Λιμενάρχη ή του Αρχιπλοηγού. 

2. Κατά την εκτέλεση των προαναφερθέντων εργα¬ 
σιών συντήρησης ή επισκευής οι Μηχανοδηγοί θα συμ¬ 
μορφώνονται με τις οδηγίες, διαταγές της υπηρεσίας 
της Πλοηγικής ή του ΤΚΕΠ. 

3. Οι μηχανοδηγοί υποχρεώνονται όπως μεριμνούν 
για τον εφοδιασμό των πλωτών μέσων επί των οποίων 
εργάζονται με τα απαραίτητα καύσιμα, λιπαντικά και 
λοιπά αναλώσιμα υλικά, γενικά δε για τη διατήρηση 
των μηχανών αυτών σε κατάσταση άριστης λειτουργίας 
επιτρέπουσα την άμεση χρησιμοποίησή τους κατά τις 
ώρες της υπηρεσίας και να τηρούν βιβλίο αποθήκης στο 
οποίο θα φαίνονται οι παραλαβές των καυσίμων και λι- 
παντικών καθώς οι καταναλώσεις και τα εναπομείναντα 
υπόλοιπα αυτών επί των Πλοηγίδων. 

4. Οι Μηχανοδηγοί υποχρεώνονται να αναφέρουν 
με έγγραφή στο βιβλίο κίνησης των Πλοηγίδων, κάθε 
διαπιστούμενη από αυτούς ανάγκη επισκευής της μη¬ 
χανής τους, συνυπογράφου δε το βιβλίο τούτο με τον 
κυβερνήτη και βεβαιώνουν συγχρόνως και τις ποσότητες 
των αναλωθέντων, κατά τη διάρκεια της φυλακής τους 
καυσίμων, λιπαντικών και λοιπών αναλωσίμων υλικών. 

5. Οι Μηχανοδηγοί μετέχουν των φυλακών σύμφω¬ 
να με τον καταρτιζόμενο πίνακα ή εκτελούν ημερήσια 
εργασία συντήρησης ή επισκευής των μηχανών των 
πλωτών μέσων του Π.Σ.Κ. όποτε ορισθούν γι αυτό από 
τον Αρχιπλοηγό. 

6. Στον Π.Σ.Κ. ορίζεται από τον Αρχιπλοηγό, Μηχανοδη¬ 
γός υπεύθυνος για τον προγραμματισμό των εργασιών 
συντήρησης και επισκευής, για την τήρηση του βιβλίου 
αναλωσίμων υλικών μηχανής και την τήρηση του βιβλίου 
αποθήκης υλικών και ανταλλακτικών των μηχανών. 

Αρθρο 15 

Ναύτες πλοηγίδων 

1. Οι Ναύτες πλοηγίδων εκτελούν υπηρεσία ναύτου επί 


των πλοηγίδων και τις εργασίες δέσης και λύσης των 
πλοηγούμενων πλοίων εφόσον δεν υπάρχει προσωπι¬ 
κό λιμένα επιφορτισμένο για αυτή την εργασία. Είναι 
υπεύθυνοι για την καλή συντήρηση, καθαριότητα και 
ευπρεπή εμφάνιση των χρησιμοποιούμενων από αυτούς 
πλωτών μέσων, εκτελούν δε κάθε άλλη συναφή προς 
την ειδικότητά τους εργασία στον Π.Σ.Κ. 

2. Οι Ναύτες πλοηγίδων τελούν υπό τις οδηγίες και 
την άμεση επίβλεψη και παρακολούθηση του Αρχιπλο- 
ηγού ή του Πλοηγού φυλακής σε όλες τις εργασίες 
που εκτελούν. 

Οι Ναύτες πλοηγίδων δεν μπορούν να υποχρεωθούν 
σε εκτέλεση εργασιών απελευθέρωσης αγκυρών ή αλύ- 
σεων που έχουν εμπλακεί εφόσον οι εργασίες αυτές 
εγκυμονούν κινδύνους για την ασφάλειά τους. 

3. Οι Ναύτες πλοηγίδων μετέχουν των φυλακών ή 
εκτελούν ημερήσια εργασία εφόσον τούτο οριστεί από 
τον Αρχιπλοηγό. 

ΓΕΝΙΚΕΣ ΔΙΑΤΑΞΕΙΣ 
Αρθρο 16 

1. Όλο το προσωπικό που υπηρετεί στον Π.Σ.Κ. πρέπει 
να συμμορφώνεται με τις γενικές διατάξεις ασφάλειας 
της χερσαίας ή θαλάσσιας περιοχής ευθύνης της αρ¬ 
μόδιας Ναυτικής Αρχής (ΝΑΣΚΕ). 

2. Η πλοήγηση πολεμικού ή άλλου πλοίου οποιοσδή¬ 
ποτε εθνικότητας του οποίου όμως η αποστολή είναι 
εθνικής σημασίας, εκτελείται κατά προτεραιότητα και 
όπως η αρμόδια Ναυτική Αρχή της περιοχής κάθε φορά 
κρίνει. 

ΤΕΛΙΚΕΣ ΔΙΑΤΑΞΕΙΣ 
Αρθρο 17 

Ποινικό και Πειθαρχικό Δίκαιο 

1. Η εκ μέρους οιουδήποτε από το προσωπικό του 
Π.Σ.Κ. παράλειψη τήρησης των προβλεπόμενων στον 
παρόντα Κανονισμό υποχρεώσεων η μη τήρηση γενικά 
των νομοθετικών ή διοικητικών διατάξεων που καθο¬ 
ρίζουν ειδικές για το προσωπικό του Π.Σ.Κ. υποχρεώ¬ 
σεις όπως και κάθε πράξη αυτού αντιβαίνουσα προς 
την επαγγελματική τιμή, αξιοπρέπεια και τις ηθικές και 
επαγγελματικές υποχρεώσεις και κυρίως η λήψη δώρου 
με οποιαδήποτε μορφή και για οποιοδήποτε λόγο τιμω¬ 
ρείται πειθαρχικά σύμφωνα με τις εκάστοτε ισχύουσες 
διατάξεις του Πειθαρχικού Δικαίου των μονίμων υπαλ¬ 
λήλων της Π.Υ ως και με τις διατάξεις του Πειθαρχικού 
Δικαίου των υπαλλήλων του Δημοσίου και των Ν.Π.Δ.Δ. 
επιφυλασσόμενης βέβαια και της εφαρμογής των δια¬ 
τάξεων του Π.Κ. σε συντρέχουσα περίπτωση. 

2. Η μέθη οιουδήποτε από το προσωπικό, κατά τη 
διάρκεια της φυλακής του, ή η ανάληψη υπηρεσίας σε 
κατάσταση μέθης, όπως και από τον Αρχιπλοηγό ή Πλο¬ 
ηγό παράλειψη παροχής βοήθειας σε κινδυνεύον πλοίο 
συνιστά βαρύ πειθαρχικό παράπτωμα, συνεπαγόμενο 
την υποχρεωτική παραπομπή του υπαιτίου στο αρμόδιο 
Πειθαρχικό Συμβούλιο με το ερώτημα της οριστικής 
απόλυσής του από την Υπηρεσία. 

3. Τις ανωτέρω κυρώσεις επισύρει ομοίως και η πα¬ 
ράληψη παροχής βοήθειας από τον Πλοηγό σε πλοίο 
που κινδυνεύει. 

4. Με απόφαση του Συμβουλίου της Πλοηγικής Υπη¬ 
ρεσίας εγκρινόμενη από τον ΥΝΑ καταλογίζονται υπο- 

χρεωτικά σε βάρος των υπευθύνων Αρχιπλοηγών και 
Πλοηγών φυλακής τα διαφυγόντα από αμέλεια τους 
πλοηγικά δικαιώματα της Π.Υ. 

5. Κάθε Πλοίαρχος υπόκειται σε κυρώσεις σύμφωνα με 
τα προβλεπόμενα στο άρθρο 32 του Ν. 3142/1955 «περί 
πλοηγικής υπηρεσίας» όπως ισχύει: 

α) Όταν φέρεται με απρέπεια στον Πλοηγό κατά την 
πλοήγηση, 

β) Όταν δεν συμμορφώνεται όσον αφορά τον τρόπο 
απόρριψης έρματος και τέφρας από το πλοίο. 

γ) Όταν κατακρατεί με υπαιτιότητά του τον Πλοηγό ή 
την Πλοηγίδα πέραν του απαραίτητου για την πλοήγη¬ 
ση χρόνου ή πέρα του σημείου όπου ο Πλοηγός κρίνει 
νόμιμα περατωθείσα την πλοήγηση. 

δ) Όταν παρέχει με σήματα ή προφορικά στον Πλοηγό 
ανακριβείς πληροφορίες περί του λιμανιού προέλευσής 
του και της υγειονομικής κατάστασης του πλοίου. 

ε) Όταν παρεμβάλει δυσχέρειες ή δεν λαμβάνει τα 
απαραίτητα μέτρα για τη διευκόλυνση της ανόδου και 
της καθόδου του Πλοηγού από το πλοίο. 

στ) Όταν απατηλά υψώνει ή επιτρέπει την απατηλή 
ύψωση από άλλο μέλος του πληρώματος του πλοίου του 
σήματος αίτησης Πλοηγού ή απαγορεύει την έπαρση 
του ειδικού σήματος πλοηγούμενου πλοίου κατά τη 
διάρκεια της πλοήγησης. 

ζ) Όταν χρησιμοποιεί ή επιτρέπει να χρησιμοποιούνται 
τα καθορισμένα σήματα για τις πλοηγίδες ή παραπλή¬ 
σια τοιαύτα από τα οποία είναι δυνατό να δημιουργηθεί 
σύγχυση. 

η) Όταν αρνείται να παράσχει κατάλληλη ενδιαίτηση 
και τροφοδοσία σε Πλοηγό που αναγκασθέντα να πα- 
ραμείνει επί του πλοίου για λόγους ανωτέρας βίας ή 
αίτησης Πλοιάρχου. 

θ) Όταν αμελεί να ποντίσει σημαντήρα με την υπό¬ 
δειξη του Πλοηγού σε σημείο της περιοχής του Π.Σ.Κ. 
όπου θα αφήνονταν από το πλοίο στο βυθό άγκυρα, 
αλυσίδα ή άλλο ογκώδες αντικείμενο, 
ι) Όταν αμελεί να αναφέρει στον Πλοηγό κάθε ναυάγιο 


ή αντικείμενο το οποίο συνάντησε κατά τον πλου του 
πλοίου κοντά στην περιοχή του Π.Σ.Κ. από τα οποία να 
δημιουργηθεί κίνδυνος για τη ναυσιπλοΐα. 

ια) Όταν καταβάλει στον Πλοηγό για την προσφερό- 
μενη ή παρεχόμενη υπηρεσία πλοήγησης οποιαδήπο¬ 
τε αντάλλαγμα με οποιαδήποτε αιτιολογία τιμωρείται 
με τις προβλεπόμενες κυρώσεις, και τις διατάξεις της 
παραγρ. 22 του άρθρου 12 του παρόντος Κανονισμού. 

6. Τις ίδιες κυρώσεις, όπως αναφέρονται στην παρά¬ 
γραφο 1 του ως άνω άρθρου έχει και ο ναυτικός πρά¬ 
κτορας του πλοίου ή οποιοσδήποτε τρίτος υποπέσει 
στο ίδιο παράπτωμα. 

Αρθρο 18 

Συμπληρωματικές ρυθμίσεις 

1. Με διαταγές του Κ.Λ.Κ. μπορούν να ρυθμίζονται συ¬ 
μπληρωματικά και μέσα στα γενικά πλαίσια αυτού του 
Κανονισμού ειδικότερα καθήκοντα του προσωπικού και 
άλλες λεπτομέρειες σχετικές με τη διεξαγωγή του Π.Σ.Κ. 
για τις οποίες δεν προβλέπει ρητά ο Κανονισμός αυτός. 

2. Η Λιμενική Αρχή αποφασίζει σε περίπτωση διαφο¬ 
ράς που ανακύπτει κατά την εφαρμογή του παρόντος 
Κανονισμού. 

3. Ορίζουμε ημερομηνία έναρξης ισχύος αυτού από 
την ημερομηνία δημοσίευσής του στην Εφημερίδα της 
Κυβερνήσεως. 

Κέρκυρα, 27 Οκτωβρίου 2014 

Ο Κεντρικός Λιμενάρχης 
Πλοίαρχος Λ.Σ. ΣΠΥΡΙΔΩΝ ΚΟΝΤΟΜΑΡΗΣ 

Η απόφαση αυτή μαζί με τον Κανονισμό να δημοσι- 
ευθεί στην Εφημερίδα της Κυβερνήσεως. 

Πειραιάς, 27 Οκτωβρίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













